O nama – Asocijacija Spektra\nSpektra je osnovana 2017. godine od strane neformalne grupe trans aktvista_kinja, koja je djelovala u okviru LGBTIQ Asocijacije Kvir Montenegro, nazvane “Transovci”.\nU Crnoj Gori u kojoj je snažno patrijarhalno, hetero-normativno i cis-normativno društvo, sa naglašenom muškom i nasilnom kulturom, trans ljudi suočavaju se sa nasiljem i diskriminacijom u porodicama, na ulicama, radnim mjestima, školama, zdravstvenoj zaštiti i pravnom sistemu. Tokom godina, trans osobe su bile nevidljive ili pogrešno predstavljene u našem društvu. Polazeći od naše vjere u promjene koje će donijeti pokret koji je izgrađen na vrijednostima kao što su nenasilje, samoodređenje, poštovanje tjelesnog integriteta, feminizam, jednak tretman i jednak pristup zdravlju, društvenom i pravnom sistemu, željeli_e smo da damo formu i snažan glas trans, rodno varijantnoj i interpolnoj zajednici, koja će nam donijeti jednakost.\nKroz neformalnu grupu Transovci, tokom cijele 2016 godine sproveli_e smo mnoge aktivnosti u cilju podizanja vidljivosti i osnaživanja zajednice. Ove aktivnosti su uključivale ulične i medijske akcije, kao i mnoge aktivnosti za izgradnju tima i edukacije kako bismo izgradili_e kapacitete naših članova_ica. Transovci su ugostili_e regionalni događaj koji okuplja trans, inter i rodno varijantne osobe – Transpozijum, organizovan od strane Trans Mreže Balkan, uz logističku podršku Kvir Montenegra. Ovo je jedini događaj tog tipa na Balkanu, koji je ovom prilikom prvi put putovao od Hrvatske do Crne Gore. Objedinjavanje naših napora zarad organizovanja Traspozijuma, bila je glavna tačka za članove_ice tima i naše osnaživanje. Kada su se svi_e članovi_ce tima osjetili_e ujedinjeno i osnaženo, rođena je ideja o osnivanju prve trans organizacije što je ujedno i početak priče o Spektri.\nAsocijacija Spektra sada radi na promociji i zaštiti ljudskih prava transrodnih, rodno varijantnih i interpolnih osoba. Mi smo organizacija koju u osnovi čini zajednica, sa glavnim ciljem građenja jakog pokreta koji će voditi promjenu u zalaganju za jednakost naše raznolike zajednice.\nNa sljedećem linku možete pronaći strateški plan Asocijacije Spektra za period 2020-2022\nStrateški plan – Asocijacija Spektra


Početna/DOM/Po uzoru na svetske metropole-Niš dobio turistički bus!\nSana Life 15. jula 2019.\tDOM, TURIZAM, ZANIMLJIVOSTI Ostavite komentar\nKako grad Niš raspolaže većim brojem lokaliteta koji su udaljeni od centra grada, Medijana arheološko nalazište, Ćele kula, spomenik na Čegru, Spomen-park Bubanj koncept otvorenog busa je jedinstvena prilika da se turisti upoznaju i informišu o svim zanimljivostima koje nudi duga i bogata istorija ovog grada.\n“Iako je i ranije bilo inicijative, tek sad su se sklopile kockice za nabavku ovakvog tipskog autobusa. Sam Grad je učestvovovao u realizaciji i kupovini turističkog autobusa, koji će biti u nadležnosti Turističke organizacije”, izjavio je Uroš Parlić direktor TON-a i dodao da će autobus obilaziti devet lokacija u gradu, koje turisti najčešće žele i da posete, a na ovaj način biće im olakšana poseta znamenitosti za koje se interesuju.\nTura će trajati 80 minuta, sam autobus ima 78 mesta od kojih je 48 na galeriji, a turiste će na turi o najznačajnijim podacima, informisati audio-vodič, za sada na srpskom i engleskom jeziku.\nOd tri polaska dnevno, sa parkinga iza Narodnog pozorišta, jednu vožnju subvencionisaće grad Niš, a cena karte za odrasle osobe iznosiće 400 dinara, dok će za decu do 12 godina, vožnja biti besplatna.\nPolasci su rutom pored Tvrđave, logora na Crvenom krstu, Bubnja, Ulicom Nikole Pašića, do Ćele-kule, nalazišta Medijana, Niške Banje i Čegra..\nViše informacija možete dobiti na kontakt telefone: +381 18 520 207, +381 18 250 222, +381 18 523118.\nOznakeatrakcija bus Istorija kultura Niš otvoreni bus spomenici TON turisti turizam\nPrethodni Klinika za dečije interne bolesti dobila najsavremenije monitore\nSledeći Održane “Bogunovačke igre 2019”


petak, 04 april 2014 16:00\nAMSS je zajedno sa Kriminalističko-policijskom akademijom u Beogradu, Saobraćajnim fakultetom u Beogradu, Fakultetom tehničkih nauka u Novom Sadu, univerzitetima iz Švedske, Estonije i Nemačke suorganizator tradicionalne 9. međunarodne konferenciji „Bezbednost saobraćaja u lokalnoj zajednici“ koja se održava u Zaječaru od 9. do 11. aprila 2014. godine.\nOva konferencija je jedan od značajnijih skupova u Evropi i posvećena je unapređenju bezbednosti u saobraćaju na lokalnom nivou. Očekuje se više od 400 učesnika i biće predstavljeni najnoviji radovi eminentnih stručnjaka iz Evrope i regiona, kao i praktična iskustva u suočavanju sa izazovima rizika u saobraćaju. Biće predstavljeno 90 stručnih radova, kao i primeri uspešnih mera i aktivnosti u cilju unapređenja bezbednosti saobraćaja u pojedinim lokalnim zajednicama u Srbiji i regionu.\nAMSS će se na Konferenciji predstaviti radom dr Vladana Škerovića, AMSS Centar za motorna vozila, na temu „Parametri vidljivosti kao ključni aspekt bezbednosti pešačkih prelaza“. .\nKonferencija poziva na sistemski i multisektorski pristup koji uključuje saradnju akademskih institucija, privatnog sektora, medija, žrtava saobraćajnih nezgoda i njihovih porodica, a sve u sklopu Decenije akcije za bezbednost saobraćaja na putevima koja u našim uslovima još nije dala očekivan efekat.\nKako su, na najavnoj press konferenciji u Beogradu, izjavili prof. dr Krsto Lipovac, predsednik Programskog odbora i prof. dr Milan Vujanić, država još nije postavila konkretne ciljeve u bezbednosti saobraćaja koje treba postići do 2020. godine, niti je na pravi način promovisan multisistemski pristup rešavanju problema u bezbednosti saobraćaja. Svaka lokalna zajednica treba da postavi svoje ciljeve koje će postići do 2020. godine korišćenjem oprobano efektnih mera i osmisli odgovarajuće programe bezbednosti saobraćaja za njihovo postizanje.\nNa Konferenciji u Zaječaru analiziraće se najavažniji problemi bezbednosti saobraćaja. Uočeno je da se sredstva dobijena u te svrhe konstatno troše na popunjavanje budžeta lokalne zajednice i odlaze za opšte potrebe što je posledica nedostatka svesti, političke i stručne odgovornosti nadležnih za stanje bezbednosti saobraćaja.\nOvaj izuzetno značajni stručni skup održava se uz podršku Ministarstva prosvete, nauke i tehnološkog razvoja, Ministarstva unutrašnjih poslova – Uprave saobraćajne policije, Ministarstva za saobraćaj, Ministarstva regionalnog razvoja i lokalne samouprave, Ministarstva pravde i državne uprave, a pod pokroviteljstvom grada Zaječara.\nViše informacija na www.bslz.org


Saradnja bratskih naroda\nKovača slušalo i blizu 500 Grka\nSamo par dana pošto je održao predavanje srpskim trenerima, Slobodan Kovač je putem video linka gostovao i u Grčkoj. Za samo tri dana, koliko je trajala najava ovog dogašaja, javilo se blizu 500 zainteresovanih trenera. Srpski selektor je pričao na istu temu kao i srpskim trenerima „Analitička obrada i statististička analiza igre protivničkog dizača“, a Grci su bili naročito zainteresovani za način treninga koji je sprovodio na putu ka zlatnoj medalji na Evropskom šampionatu prošle godine.\nImao je video i statističku podršku jednog od svojih dugogodišnjih saradnika, Milana Simojlovića, skauta plavih, ali i u vidu prevoda od strane nekada uspečnih grčkih studenata u Beogradu, a danas poznatih i priznatih trenera, Aristeidisa Angelopulosa i Stavros Vicios.\nInače, pre Kovača, prošle nedelje, jedno predavanje im je održao i Zoran Gajić, danas predsednik OSS, a nekada trener u Grčkoj, koji je sa dugogodišnjim predsednikom Odbojkaških trenera Grčke Kostasom Haritonidisom, dogovorio saradnju u ovom vidu. Na kraju Kovačevog predavanja, bilo je mnogo pitanja, kao i veliki broj poruka zahvalnosti grčkih trenera, koji nisu krili da su u dva i po sata druženja sa šampionom, mnogo toga naučili. Ideja je da se jednog dana, kada se za to ukaže prilika, isti akteri nađu, ali tada „oči u oči“ i istu temu, ali i neke druge, obrade onako kako to i treba, na terenu.


Mnučin: Tramp će sa zadovoljstvom uvesti dodatne carine Kini\nTanjug 9. juna 2019. 20:15\nVAŠINGTON – Američki ministar finansija Stiven Mnučin izjavio je da će predsednik SAD Donald Tramp „sa zadovoljstvom“ uvesti nove uvozne takse Kini ako sa predsednikom te zemlje Si Đinpingom ne uspe da postigne trgovinski dogovor na predstojećem samitu G20 u Japanu.\n„Postignut je veliki napredak i mislim da je 90 odsto sporazuma bilo dogovoreno. Kina je osporavala neke stvari, ali su zahtevi Pekinga odbijeni“, kazao je Mnučin za CNBC, prenosi Glas Amerike.\nAmerički predsednik već je doneo odluku da se uvedu tarife na kinesku robu iz uvoza vrednu 200 milijardi dolara, a najavljuje i da će, ako ne bude dogovora, uvesti i dodatne carine na robu vrednu 325 milijardi dolara – čime bi bili obuhvaćeni bukvalno svi proizvodi koje Kina izvozi u SAD.\n„Prekinuli smo pregovore“, kazao je Mnučin i istakao da sve dalje zavisi od Trampovog susreta sa Sijem u Osaki na samitu G20 krajem juna.\nMnučin je naveo da će dogovor sa Kinom biti postignut „ako ona to zaista želi, a ako ne – da će se nastaviti sa uvođenjem tarifa“.\nPeking i Vašington pregovaraju već mesec dana o trgovinskom sporazumu, ali dogovora nema.\nMeđunarodni monetarni fond je ranije upozorio da bi spor Kine i SAD oko tarifa mogao da smanji globalni ekonomski rast u 2020. za pola procentnih poena.


Asad i iranski diplomata: Cilj Turske da okupira Siriju - 27.01.2018, Sputnik Srbija\nPredsednik Sirije Bašar el Asad sastao se u Damasku sa zamenikom šefa iranske diplomatije Huseinom Džaberijem Ansarijem i razgovarao s njim o pripremi Kongresa... 27.01.2018, Sputnik Srbija\nvesti, svet, turska, iran, sirija, soči, bašar asad, kongres nacionalnog dijaloga sirije, šta se krčka na bliskom istoku\n17:00 27.01.2018 (Osveženo: 19:10 27.01.2018)\n27 Januar 2018, 12:15\nKongres nacionalnog dijaloga Sirije planiran je za 30. januar u Sočiju. Ministarstvo inostranih poslova Rusije pozvalo je oko 1.600 predstavnika sirijskog društva, a kao posmatrači su pozvani i predstavnici Ujedinjenih nacija i niz regionalnih i međunarodnih partnera. Saopšteno je da će Ansari predvoditi iransku delegaciju.\n„Na sastanku je bilo reči o strateškim odnosima Sirije i Irana, želji dveju zemalja da ih učvrste u svim sferama, a pre svega u borbi protiv terorizma, kao i o naporima koji se ulažu radi uspeha Kongresa nacionalnog dijaloga koji će biti održan u Sočiju“, navedeno je u saopštenju.\nDodaje se da su sirijski predsednik i iranski diplomata razgovarali i o „opasnosti od turske agresije koja se nastavlja na sirijskoj teritoriji“. Oni su zaključili da je cilj Turske da „okupira sirijsku teritoriju, podrži terorističke organizacije i podrije napore za mirno rešavanje krize“.\nGeneralštab Oružanih snaga Turske je 20. januara objavio početak operacije „Maslinova grančica“ protiv kurdskih formacija u sirijskom Afrinu.


Telegraf\t16.02.2019 15:21\nU jučerašnjoj akciji MUP Severne Makedonije uhapšeno je dvadesetak pripadnika radikalnih struktura ISIS koji su planirali terorističke napade u ovoj državi, ali su u tome na vreme bili sprečeni, doznaje skopski portal 24 Info.\nPrema nepotvrđenim informacijama portala, policijska akcija je bila izvedena juče ujutro oko 5 časova u više gradova Severne Makedonije, a zaplenjena je i velika količina pešadijskog oružja.\nPolicija je sinoć saopštila da je nakon dobijenih saznanja od partnerskih zemalja bio sprečen teroristički napad radikalnih struktura ISIS u Republici Severnoj\n- Nakon dobijenih naredbi, na nekoliko lokacija na teritoriji države bili su izvršeni pretresi pri čemu su oduzeti predmeti i uređaji koji su povezani sa mogućim napadom. Ministarstvo unutrašnjih poslova nastavlja da deluje i sprovodi mere i aktivnosti u cilju osiguranja bezbednosti građana - stajalo je u šturom saopštenju MUP.\nNeposredno nakon ovog saopštenja ogalasila se i američka ambasada u Skoplju upozoravajući svoje državljane da budu oprezni i obazrivi.\nPočetkom avgusta prošle godine, u antiterorističkoj akciji "Ćelija", makedonska policija je u saradnji sa partneriskim službama uhapsila sedmoricu makedonskih državljana koji su se borili u Siriji i Iraku.\nTadašnje hapšenje je bilo nastavak predhodne dve antiteroristićke akcije "Ćelija 1" (avgust 2015. godine) i "Ćelija 2" (juli 2016. godine).


Bojleri i frižideri za ginekologiju - Užicka Republika Press\nBojleri i frižideri za ginekologiju\nPrivrednici iz Arilja i Požege obezbeđenjem donacije za odeljenje ginekologije još jednom su pokazali svoju humanost. Posle donacija u pelenama, benkicama i pokrivačima za bebe koje proizvode u pogonima u Arilju poslednjom donacijom obezbedili su bojlere i frižidere.\nPreduzetnica iz Arilja Mila Lečić u ime ostalih privrednika izrazila je zahvalnost svim donatorima koji pomažu učestvuju u konkretnim akcijama navodeći da – ovim donacijama uspećemo da našim ženama obezbedimo bolji tretman.U akciju prikupljanja pelena i tekstilnih proizvoda uključila su se i deca iz vrtića. Akcija se širi i nadam se da ćemo i na ovaj način pomoći dolazak na svet naše dece-istakla je Lečić.\nVladimir Polić, vlasnik pekare u Arilju donirao je dva frižidera od kojih će jedan naći mesto na odseku steriliteta i fertiliteta kako bi se u njemu čuvali lekova na nižim temperaturama, a drugi je namenjen odeljenju neonatologije.\nMladenko Mihailović, predstavnik preduzeća Termorad iz Požege koje se bavi 25 godina proizvodnjom bojlera izrazio je očekivanje da će donacija ovog preduzeća podići kvalitet boravka na odeljenju ginekologije i porodilišta.\nOčekuje da će u budućnosti biti još sličnih akcija verujući da će njihov primer slediti i druga preduzeća.\nMihailović je podsetio da ovo nije prva donacija preduzećaTermorad jer su i do sada više puta učestvovali u različitim humanitarnim akcijama.\nZahvaljujući se na značajnoj donaciji načelnik odeljenja ginekologije dr Milena Aćimović rekla je da će bojleri biti na odeljenju gde leže porođene žene i da će im to olakšati i ulepšati prve dane roditeljstva.\nŠkolske i izložbe fotografija\nZgrada „Kadinjača“, sagrađena početkom prošlog veka, zablistala novom fasadom.


U julu tender za rekonstrukciju TE "Pljevlja" - Vijesti.me\nODBOR DIREKTORA EPCG\nU julu tender za rekonstrukciju TE "Pljevlja"\nOdbor direktora EPCG (Foto: EPCG)\nMilorad Milošević 27. jun 2019, 17:15\nOdbor direktora Elektroprivrede Crne Gore (EPCG) odobrio je danas Odluku o investiciji za ekološku rekonstrukciju Termoelektrane (TE) "Pljevlja" Bloka I, a tokom jula će biti objavljen tender.\n"Procijenjena vrijednost investicije je 45 miliona eura, a nakon raspisivanja postupka javne nabavke, tokom jula, očekujemo interesovanje velikog broja renomiranih svjetskih kompanija sa iskustvom u realizaciji ovog projekta. Bord očekuje, ukoliko proces tenderskog postupka bude išao nesmetanom dinamikom, potpisivanje ugovora do kraja tekuće godine", saopšteno je iz EPCG nakon sjednice Borda ove kompanije kojom je predsjedavao predsjednik Đoko Krivokapić.\nKompanija "Steag Energy Services GmbH" iz Njemačke uradila je Idejni projekat, a nakon zaključivanja Ugovora sa Institutom za građevinarstvo iz Podgorice, urađena i revizija Tehničke dokumentacije Idejnog projekta.\n“Realizacija projekta ekološke rekonstrukcije postojećeg bloka TE "Pljevlja", trebalo bi da bude u periodu 2019-2021. i omogućiće nastavak rada termoenergetskog kompleksa u Pljevljima (TEP-RUP) narednih 20 do 30 godina. Rekonstukcijom će se obezbijediti ispunjavanje obaveza i poštovanje najstrožijih parametara zaštite životne sredine predviđenih najnovijom Odlukom EU 2017/1442 iz 2017.godine. Projekat obuhvata, zajedno sa revitalizacijom deponije Maljevac od 20 miliona eura, izgradnju sistema za odsumporavanje, sistema za denitrifikaciju, unaprjeđenje rada elektrofilterskog postrojenja kao i izgradnju sistema za tretman otpadnih voda", saopštili su iz EPCG.\nPosebno su naglasili iz kompanije da će uporedo sa ekološkom rekonstrukcijom, u roku od 12 mjeseci, od potpisivanja ugovora, obezbjediti i izvor toplotne energije za toplifikaciju Pljevalja.


[es] - Telekom najavio niže cene za odredjene internet usluge\n[es] :: IT pravo i politika razvoja :: Telekom najavio niže cene za odredjene internet usluge\nTelekom najavio niže cene za odredjene internet usluge 30.10.2002. u 11:44 - pre 232 meseci\nKompanija "Telekom Srbija"\nsaopštila je danas da će uskoro ponuditi niže cene odredjenih\ninternet usluga, u želji da se unapredi internet saobraćaj u Srbiji\ni obezbedi njegova maksimalna pristupačnost.\nU saopštenju piše će provajderima, i pored toga što pružanje usluga internet provajderima spada u komercijalne usluge, biti ponudjen veći broj pogodnosti, kao što su razni popusti i plaćanje na rate.\nCene zakupa SMIN porta, PRI i E1 priključaka, smanjiće se srazmerno porastu cene impulsa za rezidencijalne korisnike, a prilikom otkazivanja zakupa nacionalnih vodova, PRI i E1 priključaka, internet provajderima će se priznati jednom plaćene takse kod SMIN mreže, piše u saopštenju.\nSve pogodnosti za plaćanje "Telekom Srbija" će prezentovati internet provajderima sledeće nedelje, za kada je planiran zajednički sastanak.\n"Telekom Srbija" se nada da će navedenim aktivnostima doprineti prevazilaženju nesporazuma i problema u cilju daljeg unapredjenja internet usluga i saobraćaja u Srbiji, piše u saopštenju.


Novi Pazar: Pronaći rješenje i smiriti strasti – Informer\nNovi Pazar: Pronaći rješenje i smiriti strasti\nNevladine organizacije iz Sandžaka pozvale su državni vrh Srbije da uspostavi dijalog i pronađe rješenje koje će smiriti strasti u ovom području i uticati na jačanje povjerenja među građanima.\nOne ističu da se u Sandžaku pogoršava sveukupna situacija i ukazuju na svakodnevnu neizvjesnost, duboke vjerske i političke podjele, učestale napade na branioce ljudskih prava, opštu nesigurnost svih građana i sve evidentnije kršenja ljudskih i građanskih prava.\n“Pitanje stanja u Sandžaku traži hitno rešavanje i iz razloga što ovakva situacija i podjele ostavljaju dubok trag i unose veliki razdor među stanovništvom u ovom regionu, ali i šire“, navode Sandžački odbor za zaštitu ljudskih prava i sloboda, Kulturni centar “DamaD” i “Urban In”.\nOd vjerskih lidera očekuju odgovornost, uzdržanost, spremnost na dijalog, smjernost i toleranciju i poštovanje prava svih građana i ističu da se diskriminacija, koja je najčešći oblik kršenja ljudskih prava, ipak ne može okarakterisati kao “državni teror“.\nSve tri organizacije ukazuju na problem formiranja Nacionalnog savjeta Bošnjaka i podjelu Islamske zajednice kao bazične infrastrukture u Sandžaku, koji treba prevazići.\nSvebošnjački sabor Sandžaka na čelu s muftijom Muamerom Zukorlićem optužio je vlasti u Beogradu da ih “teroriše i do brutalnosti sprovodi diskriminaciju protiv Bošnjaka“.


Kina odbija da poklekne pred stranim pritiskom - Sputnjik Srbija\nKina odbija da poklekne pred stranim pritiskom\n12:25 13.05.2019 Preuzmite kraći link\nKineski ministar spoljnih poslova izjavio je da se Peking neće povinovati stranom pritisku usred trgovinskog rata sa Sjedinjenim Američkim Državama.\nNa pitanje da komentariše pretnje Vašingtona da će uvesti tarife za sav kineski uvoz zbog pregovora o potpisivanju trgovinskog sporazuma, portparol Ministarstva spoljnih poslova Geng Šuang odbio je da otkrije kakve protivmere Peking planira da objavi kao odgovor na američko povećanje carina za robu u vrednosti od 200 milijardi dolara uvedeno u petak.\nPrema rečima američkog predsednika Donalda Trampa, Peking bi trebalo da sklopi sporazum sa njim sada, ili bi moglo da bude „daleko gore“ za Kinu ako se o sporazumu bude ponovno pregovaralo u njegovom drugom predsedničkom mandatu.\nProšlonedeljna runda američko-kineskih trgovinskih pregovora nije dala nikakve rezultate. Istovremeno je Vašington uveo novi set tarifa za kinesku robu. Peking je već obećao da će se osvetiti zbog odluke Vašingtona u petak da uvede najnovije carine od 25 odsto na kinesku robu vrednu 200 milijardi dolara.\nTrgovinski spor između dve zemlje pogoršava se više od godinu dana, jer su i Kina i SAD više puta međusobno nametala tarife u vrednosti od nekoliko milijardi dolara.


MonteAqua Ex-post procjena – Akvarijum Boka\nPočetnaSve novostiSaopštenjaMonteAqua Ex-post procjena\nFebruar 15, 2021 od Radoje Lausevic\nKotor, Crna Gora: Ex-post evaluacija projekta MonteAqua (engl. “Marine Biodiversity Center “Boka Aquarium”) daje zaključke i preporuke u vezi sa implementacijom, dostignućima i obrazloženjem projekta. Konačna ocjena je da Projekat MonteAqua prevazilazi brojne kriterijume i predstavlja primjer dobre prakse.\nŠto se tiče implementacije, procjena kaže da su projektne aktivnosti sprovedene efikasno i isplativo, dok su akteri projekta bili adekvatno zainteresovani i uključeni. Projekat je doprinio ukupnom cilju pomoći Norveške Zapadnom Balkanu podrškom društveno-ekonomskom razvoju u Crnoj Gori kroz povećanje kapaciteta na polju životne sredine. Projekat je takođe doprinio prioritetima i planovima Instituta za biologiju mora.\nProcjena ukazuje da su projektne aktivnosti ostvarile svoje ciljeve. One su doprinijele unaprjeđivanju procesa integracije Crne Gore u EU u Poglavlju 27 životna sredina. Evaluacija takođe potvrđuje da postoje dokazi unaprjeđenje regionalne saradnje kao rezultat projekta MonteAqua i povećanih kapaciteta u relevantnim crnogorskim institucijama za transpoziciju i implementaciju sekcije zakonodavstva Evropske unije o životnoj sredini i klimatskim promjenama. Procjena kaže da je Projekat MonteAqua obezbijedio odgovarajuće vrijednosti za uloženi novac, dok postoje dokazi da će aktivnosti imati trajne uticaje.\nKada je u pitanju obrazloženje projekta, procjena zaključuje da su sveukupni ciljevi adekvatno precizirani, posebno u pravcu unaprjeđivanja procesa integracije Crne Gore u EU u Poglavlju 27 životna sredina.\nKategorije: Saopštenja Tags: MonteAqua, ocjena, projekat\nPotpisan sporazum o zajedničkoj saradnji Kulturnog centra „Nikola Đurković“ i Instituta za biologiju mora\nBiodiverzitet rijeke Neretve\nJun 30, 2021od Radoje Lausevic\nJun 29, 2021od Radoje Lausevic\nZaposleni Instituta za biologiju mora podržavaju MonteAqua projekat\nCentar za zaštitu biološke raznovrsnosti mora Boka Akvarijum – MonteAqua\nJavno preduzeće za Nacionalne parkove Crne Gore postaje partner projekta MonteAqua


Urgentni centar u Tuzli je prioritetni cilj KO SDA TK – Super TV\nUrgentni centar u Tuzli je prioritetni cilj KO SDA TK\nProgramski orijentirani na demokratizaciju procesa utvrđivanja javnih politika, koja prije svega, podrazumijeva uključivanje djelatnika iz oblasti za koju se utvrđuje, KO SDA TK je organizirao\n11. septembra okrugli sto na temu daljni pravci razvoja sistema zdravstva na području cijelog Tuzlanskog kantona.\nČlanovi savjeta za zdravstvo KO SDA TK, najugledniji profesori iz Univerzitetskog kliničkog centra i ljekari iz ustanova primarne zdravstvene zaštite iz svih opština TK, složili su se da je u\nokviru ukupnih godišnjih sredstava koja se izdvajaju za ove potrebe, moguće boljom organizacijom i sistemskom reformom postići bolju zdravstvenu zaštitu građana, ali i veće zadovoljstvo uposlenika u zdravstvenim ustanovama.\nUčesnici okruglog stola su saglasni da je u naredne četiri godine nužno ostvariti temeljite reforme zdravstvenog sistema. Prioritetno je nastaviti i dovršiti aktivnosti na organiziranju i izgradnji\nurgentnog kliničkog centra. U međuvremenu potrebno je organizirati funkcionalniju i kvalitetniju primarnu zdravstvenu zaštitu te opremanje i stručno osposobljavanje službi hitne pomoći.\nUkazano je i na veliki potencijal javno-privatnog partnerstva u ovoj oblasti i dobrog regulisanja angažiranja uposlenika iz javnih u privatnim ustanovama. Bego Gutić, nosila liste za kantonalnu skupštinu podržao je stavove učesnika okruglog stola i iskazao spremnost da se, zajedno sa ostalim poslanicima SDA, u narednom periodu angažira na njihovoj realizaciji.


'Nek Mišković da ljudima Fijat za džabe'\nVesti izvor: Kamatica, Tanjug\nPotpredsednik Vlade Vojvodine i pokrajinski sekretar za poljoprivredu, vodoprivredu i šumarstvo Goran Ješić kaže da je predlog o dvogodišnjem zamrzavanju bankarskih potraživanja potpuno neracionalna ideja.\nOn je naglasio da postoje drugi modeli kojima se može pomoći privredi i građanima u teškoj ekonomskoj situaciji.\nJešić je ocenio da bi bilo mešanje države u liberalnu ekonomiju i bankarsku politiku, kad bi se postupilo po predlogu Delta holdinga da se krediti zamrznu na dve godine, kako bi se pomoglo u savladavanju posledica ekonomske krize.\nOn smatra da je ta izjava predstavnika Delta holdinga "vrlo populistička" i napominje da u tom pogledu očekuje da "Mišković kaže građanima - izvolite kod mene i kupite Fijat, tako što dve godine nećete platiti, a posle ćemo videti kako će se izmiriti dug za dostavljenu robu".\nIstičući da je kompanija Delta pretežno uvozno orijentisana, Ješić je rekao da se tim njihovim predlogom šalje poruka "dajte mi diskont da ja plaćam svoje obaveze, da bih mogao da uvezem što više tuđe robe na srpsko tržište, a čime ćete je kupovati, to me ne interesuje".\n- Postoje drugi modeli i putevi kojima se može pomoći privredi i građanima, a to su smanjenje opšte potrošnje, racionalizacija administracije, smanjivanje potrošnje u javnom sektoru... - rekao je Ješić.\nOn je naglasio da se srpskoj privredi može pomoći osnivanjem razvojnih banaka, koje bi odobravale "ne političke nego ozbiljne kredite, gde se može dati relaksacija u uslovima plaćanja".


RTS :: Kacin: Srbija na Đinđićevom putu\nPolitika Kacin: Srbija na Đinđićevom putu\nutorak, 12. mar 2013, 19:14 -> 19:29\nIzvestilac Evropskog parlamenta za Srbiju Jelko Kacin smatra da Srbija polako, ali uporno i odlučno, korača u budućnost kakvu je Zoran Đinđić želeo da izgradi. Početak pregovora o članstvu u EU biće prvi korak u tom pravcu, saopštio Kacin povodom 10. godišnjice ubistva premijera Srbije.\nSrbija "polako, ali, verujem, uporno i odlučno korača u onu budućnost, koju je Zoran Đinđić želeo da izgradi", saopštio je slovenački poslanik u Evropskom parlamentu i izvestilac za Srbiju Jelko Kacin.\nPovodom desete godišnjice ubistva premijera Srbije i predsednika Demokratske stranke Zorana Đinđića, Kacin je istakao da će "početak pregovora o članstvu u EU biti prvi korak u tom pravcu".\n"U Srbiji sada postoji konsenzus o neophodnosti evro-integracije, pragmatizam je postao sastavni deo političkog života i stranke se doslovno takmiče koja više poštuje i nastavlja Đinđićevo političko nasledstvo", rekao je Kacin.\nĐinđićeve ideje su, mada tek posle njegove smrti, "preobrazile Srbiju", te "etika odgovornosti polako istiskuje etiku principa - što je nekada govorio Đinđić", ocenio je Kacin.\n(utorak, 12. mar 2013, 21:51) - Posmatrač [neregistrovani]\nGospodin Kacin je nesumnjivo u pravu, što se tiče takmičenja stranaka, međutim, ja sam jedan od onih običnih građana, koji ne vide i ne razumeju po čemu je to Đinđić bio tako veliki vizionar i što ga toliko slave i spominju ? Pa svi vide Srbiju u EU od kako EU postoji, većina političara i većina građana. Kako vreme protiče, sve se više čine vizionarima oni, koji Srbiju vide van EU. O čemu onda pričamo ?


Proverite svoje vodomere, upozoravaju iz JKP „Vodovod i kanalizacija“ Požarevac.\n11:06 | 17.01.2020. Autor: EB\nNa taj način korisnici mogu da izbegnu prekide vodosnabdevanja u objektima, koji su posledica havarija usled smrzavanja cevi i vodomera, kao i troškove njihovih sanacija.\nU JKP „Vodovod i kanalizacija“ Požarevac navode da je potrebno pre svega toplotno izolovati merne uređaje odnosno vodomere, a bitno je napomenuti da samo zavijanje vodomera u krpe ne predstavlja dovoljnu i sigurnu zaštitu, već je potrebno postaviti preko vodomera neki termoizolacioni materijal kao što su stiropor, daske, staklena vuna i slično.\nJKP „Vodovod i kanalizacija“ Požarevac preporučuje korisnicima da provere da li su poklopci na vodovodnim šahtovima dobro zatvoreni i da ih ne otvaraju na niskim temperaturama kako ne bi došlo do smrzavanja vodomera i vode u cevima.\nDalje navode da treba povesti računa i o vodovodnoj instalaciji i preventivno izvršiti toplotnu izolaciju cevi u prostorijama domaćinstava koje se slabije ili u opšte ne greju.\nJKP „Vodovod i kanalizacija“ Požarevac podseća da su korisnici u obavezi da se staraju o unutrašnjim vodovodnim instalacijama (od vodomera ka objektu i u samom objektu) i da spreče svako oštećenje vodomera. Iz tog razloga korisnici i snose troškove sanacije unutrašnjih instalacija ukoliko dođe do havarije na njima, ali i zamene vodomera ukoliko dođe do pucanja istog usled smrzavanja. JKP "Vodovod i kanalizacija" je u obavezi da održava priključne vodovodne cevi do vodomera sa ulične strane, dok je obaveza potrošača da brinu o delu kućnog priključka iza vodomera i održavanju vodomernog šahta čistim i dostupnim za očitavanje i eventualne intervencije.\nSve dodatne informacije korisnici mogu dobiti na jedan od brojeva telefona Službe naplate 012/555-801, lokal 110 ili 0800/102-012.


Nove izmene ! Ako putujete u Austriju ,ovo su nove izmene i ovo Vam je potrebno…! Pažljivo pročitajte - Balkanskautopia\nPoćetna / Zadruga / Nove izmene ! Ako putujete u Austriju ,ovo su nove izmene i ovo Vam je potrebno…! Pažljivo pročitajte\nNove izmene ! Ako putujete u Austriju ,ovo su nove izmene i ovo Vam je potrebno…! Pažljivo pročitajte\nadmin Zadruga 66 Pregledi\nKako saznajemo od 15. januara 2021. godine Vlada Republike Austrije donijela je nekoliko izmjena prilikom putovanja iz trećih zemalja kao i EU zemalja te šengenskih zemalja u Republiku Austriju.\nŽelite li turistički posjetiti Republiku Austriju , pažljivo pročitajte upute portala.\nDakle ako idete u Republiku Austriju kao turista, trebat će vam garantno pismo koje mora biti uredno ispunjeno i ovjereno kod notara u Republici Austriji. Garantno pismo možete poslati preko E-maila koje morate printati prije putovanja.\nTakođer vam je potreban negativan PCR test, ne stariji od 72 sata. Test morate uraditi u laboratoriju koji je na listi priznatih laboratorija iz Bosne i Hercegovine i Srbije. Djeca do 9 godina ne trebaju negativan PCR test prilikom putovaja u Republiku Austriju. Ovdje napominjemo da je ovo neslužbena informacija ali 90 % onih koji su putovali u Bosnu i Hercgovinu, Srbiju i druge zemlje za vrijeme godišnjih odmora prilikom povratka u Republiku Austriju prošli su državnu granicu sa negativnim PCR testom.\nPrimjera radi, u Unsko-sanskom kantonu priznaje se PCR test iz BioLab Cazin.\nAko želite da vam u posjetu dođe bračni partner i djeca, moguće je uz vašu kopiju vize i pasoša, vjenčanog lista i rodnog lista djeteta ili djece. Ako idete kod kćerke ili sina, onda vam je potreban njihov rodni list i kopija boravka (prebivališta) u Republici Austriji. Također i za njih je potrebno garantno pistmo i negativan PCR test.\nDakle obavezna je prijava na elektronski obrazac prilikom dolaska u Republiku Austriju. Prijavu možete napraviti kolikom OVDJE.\nObavezna prijava je novost u novoj Odluci Vlade Republike Austrije i to je za sad jedina izmjena u odnosu na prijašnju Odluku.\nZa kraj ćemo dodati službenu verziju Vlade Republike Austrije koja je objavljena na stranici vlade. Dakle, Vlada Republike Austrije donijela je Odluku u kojoj su kazali da svi oni koji dolaze iz trećih zemalja i zemalja EU prilikom ulaza u Republiku Austriju preko graničnih prijelaza i aerodroma obavezni su u desetodnevnu karantenu koja se može prekinuti nakon petog dana provedenih u karanteni negativnim PCR ili antigen testom.\nSlužbena verzija se ne prakticira na granicama ali 10% onih koji su za vrijeme novogodišnjih praznika putovali iz zemalja Balkana u Republiku Austriju dobili su karatenu dok je 90% u Republiku Austriju preko državnih granica ulazilo uz negativan PCR test.\nPrethodni Merkelova u potpunosti zatvara Nemačku! Obustava i javnog prevoza…\nSljedeći Od ponoći zabrana ulaska u Njemačku za ove putnike\nNaime, Maja i Janjuš su u dvoristu imanja prepričavali neka dešavanja iz Zadruge, da bi ...


Beta 12. aprila 2021. 13:25\nPredsednik Mešihata Islamske zajednice u Srbiji Mevlud Dudić kazao je danas da zbog korona virusa u Ramazan „ulazimo sa strahom i neizvesnošću“ zbog čega je muslimanske vernike pozvao na oprez, odgovorno ponašanje i poštovanje preporuka koje za cilj imaju očuvanje zdravlja i života.\n„Svakodnevno slušamo o velikom broj novozaraženih i umrlih, ali i svedočimo nastojanju nadležnih organa da se, kroz program imunizacije, suzbije njegovo dalje širenje, što zahteva našu podršku. Naša vera nas uči da spasiti jednog nedužnog čoveka jednako je spasu čitavog čovečanstva“, poručio je Dudić u obraćanju vernicima.\nOn je istakao da je iza nas teška godina koja će ostati duboko urezana u sećanjima kao godina zatvorenih džamija, otkazivanja hadža i godina pandemije korona virusa koji je odneo milion života u svetu i koji nas je naterao da drugačije gledamo život.\nDudić je podsetio na brojne humanitarne aktivnosti realizovane u proteklom periodu i dodao da je korona virus, iako se potencirala fizička distanca, približio ljude i učinio da saosećaju jedni sa drugima.\n„Mesec Ramazan i post u njemu prilika je da našu vezu sa Gospodarom ojačamo, da naše umorne duše ibadetom odmorimo, da se jedni drugima približimo, da sklad duše i tela postignemo i da Alahovu milost, pomoć i zaštitu zaslužimo“, poručio je Dudić.\nAustrija: Drugi dan zaredom manje od 1.000 novozaraženih\nNovinare i aktiviste Mjanmara čeka deportacija sa Tajlanda\nInoslventnost preduzeća u NEM manja za 22% u februaru\nRamazan počinje večeras sa zalaskom sunca i trajaće 30 dana. Sutra počinje i Ramazanski post, koji traje do 13. maja, kada se slavi Ramazanski bajram\nNezaposlenost pada, ali je 50.000 viša nego pre pandemije\nU Zagrebu večeras dva pilot programa o širenju korone


Izvor: RTS, 04.Avg.2021, 10:55\nJadranka Joksimović naglasila >> Pročitaj celu vest na sajtu RTS << je da očekuje da Upravni odbor Investicionog okvira za Zapadni Balkan u decembru 2021. godine donese zvaničnu odluku o podršci navedenim predlozima Vlade Srbije.\n"Projekati koncipirani da doprinesu rastu investicija u Srbiji" Joksimovićeva je, navodi se u saopštenju Ministarstva za evropske integracije, posebno ukazala na značaj predloženih projekata koji su koncipirani tako da doprinesu rastu investicija u Srbiji.\nBlic: STIŽE JOŠ INVESTICIONIH GRANTOVA Ovo su nova bespovratna sredstva\nDanas: Srbija predložila nove projekte za finaniranje iz Investicionog okvira za Zapadni Balkan\nSrbija traži od EU bespovratnu pomoć od 241,3 miliona evra\nU okviru šeste produžene runde Investicionog okvira za Zapadni Balkan, ministarka za evropske integracije i Nacionalni IPA koordinator Jadranka Joksimović predložila je u ime Vlade Srbije sedam projekata za dodelu bespovratnih sredstava za investicione grantove.\nSrbija predložila novi plan za EU bespovratne investicione grantove\nJadranka Joksimović, ministarka za evropske integracije i Nacionalni IPA (Instrument pretpristupne pomoći) koordinator, predložila je u ime Vlade Srbije sedam projekata za dodelu bespovratnih sredstava za investicione grantove. Reč je šestoj produženoj rundi Investicionog okvira EU za Zapadni...


Sarkazmu nema mesta kada se istražuje GMO!\nNažalost, „Dnevnik” se pridružio trendu neistinitih, neobjektivnih i senzacionalističkih članaka u medijskom prostoru Srbije. Konkretno govorim o članku objavljenom u vašem listu 4. novembra 2012. godine pod naslovom „Genetski izmenjeni kukuruz udario na Vojvodinu”.\nU najčitanijem nedeljnom izdanju i to na prvoj strani objavljen je tekst koji sadržajem i stilom nije dostojan Vašeg lista.\nIzvor: Institut za ratarstvo i povrtarstvo, 11. 11. 2012.\nPRILOG RTV: KOBILJSKI, DIMITRIJEVIĆ


RTS :: U Španiju stiglo još 87 migranata, izostala dobrodošlica\nSvet U Španiju stiglo još 87 migranata, izostala dobrodošlica\nčetvrtak, 09. avg 2018, 15:30 -> 15:52\nBrod sa 87 afričkih migranata koji su spaseni u Sredozemnom moru pristao je u južnu špansku luku Alhesiras, ali bez tople dobrodošlice na kakvu su naišle prethodne migrantske grupe, jer je političko raspoloženje u toj zemlji počelo da pokazuje znake napetosti zbog porasta priliva migranata.\n"Proaktova open arms", brod španske humanitarne grupe dovezao je, kako ta organizacija navodi, većinom ratne izbeglice iz Sudana, među kojima 12 maloletnika, koje je spasao kod libijske obale 2. avgusta, prenosi AP.\nŠpanija je dozvolila ovom brodu da pristane u njenoj luci, nakon što su druge, iako geografski bliže, zemlje članice EU odbile da ga prime, dok se nastavljaju tenzije međubrod španske humanitarne grupe evropskim vladama u vezi sa optimalnim odgovorom na talas migranata koji dolaze iz Afrike.\nMeđutim, Vlada je saopštila da ovi migranti neće imati poseban tretman kakav su, iz humanitarnih razloga imale prethodne grupe, već će biti podvrgnuti proceduri koja se primenjuje na sve druge migrante spasene na moru.\nNova španska socijalistička vlada levog centra u junu je objavila mere s ciljem da "prava naroda stavi na prvo mesto" u migracionoj politici zemlje.\nIzmeđu ostalog, preduzela je prve korake ka proširenju javne zdrastvene nege na strance bez boravišne dozvole, a istog meseca je primila spasilački brod "Akvarijus" sa 630 migranata nakon što su ga Malta i Italija odbile.\nVlasti su migrantima koji su tada pristigli u Valensiju izdale posebnu dozvolu za ulazak u Španiju na 45 dana iz humanitarnih razloga, a sledećih 60 koji su stigli spasilačkim brodom u Barselonu prošlog meseca dobili su tridesetodnevnu dozvolu dok ne odluče šta će dalje, a sve dozvole su izdate po ubrzanom postupku.\nMeđutim, migranti koji su danas stigli u Alhesiras neće uživati ovakav poseban tretman, već će, prema proceduri, 72 sata provesti u policijskom pritvoru u migrantskom kampu, biće im provereno zdravstveno stanje, biće identifikovani i zadržani u pritvoru dok čekaju azil ili dok ne budu isterani, saopštila je španska vlada.\nŠpanska Mreža za imigraciju i pomoć izbeglicama, nevladina organizacija, optužila je vladu za naglu "promenu kursa" imigracione politike i "diskriminaciju" nad novopridošlima.\n3 Kazahstan: Poslanici usvojili – Astana postaje Nursultan\n4 Protivnik vakcinacije završio u bolnici zbog boginja\n5 Junker: Ove sedmice verovatno bez odluke o odlaganju Bregzita\nEto Ђурић Приштини: Даље руке од нашег Универзитета Import Шта могу мислити новинари о људима који са моторком упадају на њихова радна места ? Srbija


Prodaja automobila u Kini rasla trinaesti uzastopni mesec\nIzvor: AutoBlog, 17.Maj.2021, 06:35\nProdaja automobila u Kini je u aprilu porasla 8,6 posto u odnosu na mesec ranije, što je njihov 13. uzastopni mesec rasta, prenosi Reuters. U aprilu je prodato 2,25 miliona automobila, pokazuju podaci Kineske asocijacije proizvođača automobila (CAAM). Iako je tempo rasta sporiji od 74,9-rocentnog međugodišnjeg rasta zabeleženog u martu, automobilska proizvodnja i prodaja su nastavili trend rasta zbog snažnog zamaha oporavka sektora prošlog meseca, prema udruženju. U periodu od januara do aprila, prodaja automobila u zemlji je porasla 51,8 posto na godišnjem nivou, na 8,75 miliona jedinica. Kineski automobilski sektor je zabeležio snažne izvozne rezultate u aprilu. Kineske automobilske kompanije su izvezle 151.000 automobila u aprilu, povećavajući...\nHonda je u neto iznosu ponovo profitabilna i objavila je podatak o neto prihodu od 1,94 milijarde EUR, dok je u istom periodu od januara do marta zabeležila neto gubitak od 267,7 miliona dolara. Prihod je povećan za 4,8% u ovom kvartalu, a globalna prodaja je porasla za 14%, na 1,12 miliona vozila....


Romni bira potpredsedničkog kandidata\nVerovatni predsednički kandidat Republikanske stranke Mit Romni\nBivši guverner Masačusetsa Mit Romni je počeo proces biranja svog potpredsedničkog kandidata. Očekuje se da će odluka biti doneta nešto pre nacionalne konvencije Republikanske stranke u Tampi, na Floridi, krajem avgusta.\nS obzirom da su njegovi republikanski rivali ili van trke ili više nemaju dovoljno sredstava, Mit Romni je, kako izgleda, na putu da postane predsednički kandidat republikanske stranke. Romni se sve više fokusira na predsednika Baraka Obamu:\n„Tom čoveku su ponestale ideje i izgovori, a mi ćemo ove godine osigurati da ostane i bez položaja.“\nRomnijeva prva velika odluka će biti izbor potpredsedničkog kandidata, a jedan od onih koji će, prema očekivanjima, biti na spisku je senator Marko Rubio sa Floride. Rubio kaže da bi mu činilo čast ako to od njega bude zatraženo, ali ističe da će njegov odgovor biti negativan.\n„Zato što uživam u svom poslu u Senatu.“\nDrugi mogući takmičari za potpredsedničkog kandidata su kongresmen Pol Rajan iz Viskonsina i guverner države Nju Džersi Kris Kristi. Medjutim, Kristi takodje kaže da nije zainteresovan.\n„Ali on zna da moja životna želja nije da budem potpredsednik Sjedinjenih Država.“\nRomnijev izbor je važan, kaže bivši šef osoblja Ronalda Regana, Ken Duberstin.\n„Koga god da predsednički kandidat izabere za potpredsednika, to je prva velika odluka koju će Američki narod videti kod predsedničkog kandidata.“\nPre četiri godine, odluka republikanca Džona Mekejna da izabere guvernerku Aljaske, Saru Pejlin, za potpredsedničkog kandidata umanjila mu je šanse kod nezavisnih birača, što će Romni, verovatno, pokušati da izbegne, kaže Duberstin.\n„Imajući u vidu to iskustvo mislim da će uverner Romni izabrati nekoga koga će svi videti kao čoveka koji može odmah da zauzme položaj predsednika. Ako birate nekoga ko je jedan korak do predsedničkog položaja, ta osoba mora da bude spremna da bude predsednik od prvog dana.“\nIstorijski gledano, kandidati za potpredsednika nisu značajan faktor na predsedničkim izborima. Medjutim, oni mogu da donesu neznatnu prednost, kaže politički analitičar Rouds Kuk.\n„To može biti važno, recimo za birače u nekim državama. Ako postoji neko ko može da vam donese pobedu u važnoj državi - recimo Floridi, Ohaju ili Mičigenu. U takvim slučajevima to može da pomogne.“\nRomni će, kako se očekuje, steći broj delegata potrebnih za nominaciju republikanske stranke u junu, ali je moguće da će donošenje odluke o potpredsedničkom kandidatu potrajati duže.


HomeDRUŠTVOUjedinjeni protiv kovida predložili mere za praznike: Zatvoriti sve od 30. decembra do 2. januara\n„Treba uzeti u obzir činjenicu da dosta ljudi u regionu neometano cirkuliše, kao i da veliki broj građana Srbije dolazi iz inostranstva u decembru„, navode Ujedinjeni protiv kovida.\n„U zavisnosti od epidemijske situacije rad ugostiteljskih objekata značajno limitirati uz mogućnost kompletnog zatvaranja u vremenskom periodu od tri nedelje, uz poseban fokus na zimske turističke centre. Zatvoriti sve objekte sem prehrambenih prodavnica, apoteka i benzinskih pumpi od 21 čas 30. decembra 2021. do sedam časova 2. januara 2022. godine„, kažu u ovoj organizaciji.\n„Posebno naglašavamo značaj da mere poštuju državni zvaničnici i posledično kažnjavanje istih kao primer dobre prakse. Mora biti jasno da je striktna primena mera za kraći period, jednako za sve, jedini, najkraći i najjeftiniji način da se poboljša poštovanje mera i da se spreči veća katastrofa„, navodi se u saopštenju.\n„Apelujemo da se poveća kapacitet za testiranje formiranjem velikih, centralizovanih centara za testiranje, po mogućstvu, bezkontaktno testiranje, po principu drive-through u okviru velikih garaža, koje smo već predlagali, odvojenih od kovid ambulanti, sa prethodnim zakazivanjem preko eUprave ili pozivnog centra„, ističe se u predlozima lekara okupljenih u ovoj grupi.


"GOMILA IDIOTA": Krle izvređao evroposlanike! | Društvo i ekonomija | Direktno\n16. 12. 2021. 20:20 53\n"GOMILA IDIOTA": Krle izvređao evroposlanike!\nEvropski parlament je danas usvojio rezoluciju o Srbiji, a na tapetu su se našli Linglong, Rio Tinto, nasilje na protestima, huligani, kršenje ljudskih prava, čime je zadat veliki udarac režimu Aleksandra Vučića. Posle takvog razvoja situacije samo se čekalo ko će prvi da udari na Evropu. Nismo se dugo načekali, budući da je prvi otrovne strelice ka Evropskom parlamentu uputio Aleksandar Vulin, a zatim i Nebojša Krstić, koji je evroposlanike nazvao "idiotima".\n- Evropski parlament je gomila jedinstvenih idiota. Jer, samo idioti sebi mogu da dozvole da im tekstove rezolucija pišu ljudi iz NVO, čiji je jedini smisao postojanja proizvodnja lažne slike o Srbiji - napisao je Krstić.\n- Srpska policija hapsi huligane, a ne sarađuje sa njima. Poslanici Evropskog parlamenta se u svojim zemljama ne pitaju ništa, zato svoje frustracije hoće da leče na Srbiji - rekao je, između ostalog, Vulin, pa onda i dodao:\n- Ministarstvo unutrašnjih poslova Srbije postupa po zakonu, ali i vodi računa da ne bude krvi na ulicama Srbije. Verujem da je uvažene poslanike Evropskog parlamenta mnogo razočaralo što nije bilo slika razbijenih srpskih glava, ali građane Srbije je mir na ulicama obradovao. MUP Srbije će raditi po zakonu i na dobrobit građana Srbije, a evroparlamentarci mogu samo da pate što je tako.\nPosle svega jasno je da je Vučiću i Srpskoj naprednoj stranci ovom rezolucijom zadat jak udarac. Jer da nije tako, onda se ne bi ni oglašavali dežurni pljuvači Vučićevih neistomišljenika...\nSrbija Evropski parlament Rezolucija Evroposlanici Nebojša Krstić\nČetvrtina dece u Srbiji u riziku od siromaštva\nGligić o majmunskim boginjama: Treba biti oprezan\nSrbija iz RS za 3 meseca uvezla struju vrednu 50 miliona evra\nToalet papir poskupeo i do 122 ODSTO!\n24.05. Dečak sa kojim je majka skočila - u veštačkoj komi


5+ saveta za odgovorno i pametno korišćenje aplikacija u probnom periodu - Sve o novcu\nHome\tEdukonovac\t5+ saveta za odgovorno i pametno korišćenje aplikacija u probnom periodu\nby Vesna Lapčić 02/07/2020\n3. Ako već dajete broj kartice za probni period, neka to bude prepaid kartica, koju ćete dopuniti po potrebi. Time se dvostruko štitite, i od neplaniranog troška, ali i od toga da vaši podaci sa „glavne” kartice završe negde gde ne bi trebalо.\n5. Na kraju, ako niste otkazali probni period, a ne želite tu aplikаciju, priznajte grešku i zamolite korisničku podršku za pomoć i povraćaj novca. Budite fini, objasnite da aplikacija ne odgovara vašim potrebama i da ste prevideli da je pravilno otkažete. Postoji mogućnost da će vam u korisničkoj podršci izaći u susret, iako ne moraju, jer su u svojoj politici probnog perioda (sa kojom ste se saglasili) naglasili da je naplata automatska ako ne otkažete.\nE-trgovina je prilika za sve biznise, stižu i novi trendovi\nInovacioni fond finansira startap kompanije koje se bave blokčejn tehnologijama sa 100.000 dolara\nPrimena Zakona o arhivskoj građi – obaveze za...\nKako prepoznati i prijaviti zlostavljanje na radnom mestu?\nPet razloga zbog kojih bi trebalo da plaćate...\nSedam važnih odluka u vezi sa novcem koje...\nMeđusobni uticaj osiguranja i preduzetništva


"Poštovaćemo sve preporuke": Stanivuković o epidemiološkoj situaciji i mjerama | BL Portal\nKao ozbiljna politička organizacija, uvijek ćemo poštovati mjere i preporuke nadležnih institucija, rekao je predsjednik Gradskog odbora PDP Banjaluka Draško Stanivuković.\nOn je rekao da je većina događaja organizovana na otvorenom sa do pedeset prisutnih ljudi, na svaki događaj dođe tek nekoliko kandidata, uz dozvoljeni broj građana.\nStanivuković je naglasio da mjere i preporuke ne mogu izdavati političke organizacije koje su organizovale otvaranje kampanje na Trgu Krajine sa mnogostruko većim brojem ljudi od preporučenog i dozvoljenog broja.\n“S druge strane, prvi čovjek grada, koji će to još kratko biti, informacije o epidemiološkoj situaciji i mjerama saopštava iz izbornog štaba svoje stranke, umjesto iz Gradskog kriznog štaba, što je poražavajuće. Iako još kratko, ipak on i njegovi saradnici imaju odgovornost za sve građane Banjaluke, a ne samo pripadnike svoje stranke. U najmanju ruku, nije korektno da dobijamo informaciju šta će jedan izborni štab da uradi, umjesto informacije šta svi treba da rade. Ukoliko se epidemiološka situacija pogoršala, na mjere zaštite moraju biti upućeni svi građani, i to iz zvaničnih institucija, a ne stranačkih prostorija”, dodaje Stanivuković.\nOn je pozvao gradske zvanične institucije da saopšte da li postoji potreba za novim mjerama, te obećao da će ih PDP striktno poštovati.\n“Ali naš plan aktivnosti na zavisi od plana aktivnosti druge političke stranke, nego od institucija koje će saopštiti mjere i preporuke. Ovakvim postupcima samo dokazuju da je Banjaluka već dvadeset godina talac jedne stranke, ali siguran sam da će Banjaluka u budućnosti biti grad svakog čovjeka”, istakao je Stanivuković na konferenciji za novinare, piše Srpskainfo.\nTags: Draško Stanivuković, Epidemiološka situacija, mjere


Radio TV Stara Pazova - VIKEND ODBOJKE: Finalni turnir 51. Kupa Srbije u Staroj Pazovi\nVIKEND ODBOJKE: Finalni turnir 51. Kupa Srbije u Staroj Pazovi\nU Staroj Pazovi će se sutra i u nedelju održati 51. finale kupa Srbije za odbojkašice. Pored domaćina, odbojkašica Jedinstva na finalnom turniru će nastupiti i Vizura iz Novog Beograda, koja brani trofej osvojen prošle godine, Spartak iz Subotice i Dinamo iz Pančeva. Sutra će se u prvoj utakmici od 18. časova, sastati Jedinstvo i Vizura, a u 20.30 časova će početi duel između Spartaka i Dinama. U nedelju u finalu Kupa Srbije sastaće se pobednici polufinalnih mečeva, a utakmice će početi u 18 časova. Ovo je drugi put uzastopno, a treći za poslednje četiri godine da se ginalni turnir Kupa Srbije organizuje u Staroj Pazovi uz veliku pomoć Opštine Stara Pazova. Sve utakmice kupa će se igrati u hali „Park“ u Staroj Pazovi.


Mozli: Kraj sezone u Formuli 1 je najracionalnije rešenje\nOstalo Autor:Zoran Kecman15. apr. 202017:42\nBivši prvi čovek Svetske automobilske federacije, Maks Mozli, smatra da bi sezonu u Formuli 1, zbog pandemije koronavirusa, trebalo otkazati.\nPrvih devet trka sezone je otkazano i neizvesno je da li će se u junu održati trka u Francuskoj, pošto je predsednik te zemlje Emanuel Makron odlučio da se nastavi sa zabranom javnih okupljanja do sredine jula.\nPsovao na rasnoj osnovi, pa „popio“ suspenziju NASCAR i otkaz\nMozili je, u izjavi za nemačku agenciju DPA rekao da bi otkazivanje sezone bilo najlogičnije rešenje.\n„Ukoliko bi sezona bila otkazana, tada bi timovi i organizatori znali kako dalje da planiraju i šta da preduzmu. U ovom trenutku su u nedoumici šta da rade, mnogi gube novac. Čekanjem, rizikujete da se stvari pogoršaju bez ikakve garancije da ćete išta osvojiti i dobiti. Nema garancija ni da će trka biti u julu, sada to deluje malo verovatno“, smatra Mozli.\nOn ne veruje da je ideja sportskog direktora Formule 1, Rosa Brauna, o održavanju trka bez prisustva publike, dobra stvar.\n„To bi bila finansijaka katastrofa za većinu organizatora. Sve dok ne znamo šta će biti sa pandemijom na globalnom nivou, nije moguće imati racionalan plan za Formulu 1“, zaključio je 80-godišnji Mozli.\nEmanuel MakronFIAformula 1francuskaMaks Mozili\nSrpkinja šampion sveta u kik boksu: Spavaću sa pojasom\nĐerona okupio rukometaše Srbije za mečeve s Makedoncima\nPrštalo je, ali ništa od pobede: Novi UFC poraz Todorovića\nSlatki su milioni i kad pljuneš na sport koji voliš


Prijović nije zadovoljan minutažom - Sportska centrala\nNaslovna Fudbal Prijović nije zadovoljan minutažom\n22 nov 2018. 12:34\nFudbaler reprezentacije Srbije Aleksandar Prijović nije zadovoljan minutažom koju dobija u dresu nacionalnog tima.\nIako je svojim pogotkom odveo selekciju Srbije na Svetsko prvenstvo u Rusiju, Prijović nije odigrao ni minut na Mundijalu. To ga nije pokolebalo, te je napadač nastavio da trese mreže u klupskom fudbalu, pa su navijači sve češće zamerali selektoru Krstajiću što ne koristi visokog centarfora.\nNije igrao mnogo ni u utakmicama Lige nacija. Protiv Rumuije je zabeležio tek 13 minuta, ali je značajniju minutažu dobio u duelu sa Litvanijom i odmah je zasijao. Postigao je pogodak i zabeležio asistenciju, čime je jasno stavio do znanja da na njega treba više da se obrati pažnja.\n– Dugo sam čekao šansu, ne mogu da kažem da sam zadovoljan. Ukoliko u narednom periodu više minuta budem na terenu pokazaću više. Interes reprezentacije je prioritet, uvek ću biti tu za Srbiju – kazao je Prijović.\nAleksandar Prijović je treći najbolji strelac šampionata Grčke sa šest pogodaka ove sezone.\nHet-trik Prijovića, Jovanović za gol slabiji [VIDEO]\nLudnica na „Tumbi“: PAOK šampion Grčke [VIDEO]\nPrijović dvostruki strelac u pobedi Al Itihada [VIDEO]


Borenović poslao žestoku poruku Dodiku: "Tvoja šizofrena politika je otjerala 300.000 ljudi iz RS-a"\nPočetna » Blog » Borenović poslao žestoku poruku Dodiku: “Tvoja šizofrena politika je otjerala 300.000 ljudi iz RS-a”\nBorenović poslao žestoku poruku Dodiku: “Tvoja šizofrena politika je otjerala 300.000 ljudi iz RS-a”\n“Je li to isti Dodik i isti SNSD kojeg su sada poslanici SDA izabrali u Dom naroda BiH i koji su izabrali njima ‘mrske’ Izetbegovića i Zvizdića da vode parlamentarne domove“, upitao je Borenović i dodao:\n“Njegova pogubna i šizofrena politika u posljednjoj deceniji je otjerala 300.000 građana Srpske u inostranstvo, skoro i da nema novih radnih mjesta, zaduženje je dostiglo istorijski maksimum, neriješena ubistva, korupcija, sveprisutan javni kriminal i nepotizam postaju svakodnevnica, demografski zemlja se prazni, ove godine dvostruko je više umrlih nego rođenih, ljudi, rođaci, komšije, prijatelji više ne smiju ni kafu javno popiti s političkim neistomošljenicima da ne bi bili ‘odstanjeni’. To su rezultati njegove politike i zato se krije iza lažnih napada na opoziciju bez ijednog argumenta“, dodaju iz PDP-a.\n“Umjesto što se vječito krije iza napada na druge, posebno opozicione lidere, neka bude muško, izađe pred narod i konačno saopći da li je prihvatio aktivaciju Akcionog plana za članstvo u NATO i da se prvi programski dokument šalje u štab Sjevernoatlanske alijanse. I kada je davne 1998. godine sa dva poslanika formirao Vladu Republike Srpske i sada kad sa par kupljenih poslanika formira Vijeće ministara BiH, Dodik je bio i ostao politička minijatura i kukavica koja samo bezočno laže, napada i vrijeđa. Krajnje je vrijeme da jednom izađe pred narod s istinom ako uopšte zna šta ta riječ znači“, zaključio je Borenović, piše “Fokus“.\nDok Tužilaštvo BiH šuti: Borenović upozorio na “zastrašujuće razmjere afera u vezi s nabavkom medicinske opreme” u RS-u


Nevreme hara jugom Srbije /foto, video/\nNevreme je oborilo stabla, polomilo crepove na objektima, a zaustavljen je i saobraćaj. U mestu Lepenica je pao grad veličine jajeta. Još nije poznato koliku je štetu nevreme nanelo usevima, prenose Novosti.Grad uništio useve u okolini Lebana, nevreme kakvo meštani ne pamteNakon nevremena koje je juče poslepodne zahvatilo Jablanički okrug, stanovnici Lebana i okoline su bez vode a neki delovi nemaju ni struju. Centar opštine bio je poplavljen, dok je grad načinio štetu u okolnim selima.Nevreme kakvo i najstariji ne pamte, olujni vetar, kiša i grad za samo nekoliko minuta uništili su useve u okolini Lebana.Nevreme je sem useva uništilo i mnoge pomoćne objekte. Od ovogodišnjih prinosa kažu ništa nije ostalo.Pod gradom i Vranjski okrugKiša pada već pola sata, a kako javljaju čitaoci dodatni problem je grad, o čemu svedoči snimak iz mesta Priboj Vranjski.U Vranju je pala kiša, ali grada nije bilo. U mestu Lepenica je takođe pao grad veličine jajeta. Još uvek nije poznato koliku je štetu nevreme nanelo usevimaObilne padavine i jako nevreme na KosovuObilne padavine pogodile su više opština na teritoriji Kosova, a kako danas javljaju mediji na KiM, najgora je situacija u Gnjilanu gde je aktiviran štab za vanredne situacije. Čak 52 zahteva za pomoć upućena su danas ovom štabu, uglavnom od strane vozača u saobraćaju, piše Koha.Kako se navodi, ujedno je evakuisana jedna porodica u ovoj opštini. Obilne kiše zahvatile su u i Vitinu, Orahovac, Klokot i pojedina područja Metohije, kao i Prištinu i Gračanicu.Pročitajte i:\nvideo, kiša, grad, foto, društvo\n16:58 18.07.2021 (Osveženo: 03:14 26.08.2021)\n© Tanjug / ALEKSANDAR CIRICNevreme u Srbiji\nNevreme je oborilo stabla, polomilo crepove na objektima, a zaustavljen je i saobraćaj. U mestu Lepenica je pao grad veličine jajeta. Još nije poznato koliku je štetu nevreme nanelo usevima, prenose Novosti.\nNevreme kakvo i najstariji ne pamte, olujni vetar, kiša i grad za samo nekoliko minuta uništili su useve u okolini Lebana.\nNevreme je sem useva uništilo i mnoge pomoćne objekte. Od ovogodišnjih prinosa kažu ništa nije ostalo.\nPod gradom i Vranjski okrug\nKiša pada već pola sata, a kako javljaju čitaoci dodatni problem je grad, o čemu svedoči snimak iz mesta Priboj Vranjski.\nU Vranju je pala kiša, ali grada nije bilo. U mestu Lepenica je takođe pao grad veličine jajeta. Još uvek nije poznato koliku je štetu nevreme nanelo usevima\nObilne padavine i jako nevreme na Kosovu\nČak 52 zahteva za pomoć upućena su danas ovom štabu, uglavnom od strane vozača u saobraćaju, piše Koha.\nKako se navodi, ujedno je evakuisana jedna porodica u ovoj opštini.\nGazeta Ekspres javlja da je usled obilnih padavina blokiran centar grada i da su ulice preplavljene vodom.\nObilne kiše zahvatile su u i Vitinu, Orahovac, Klokot i pojedina područja Metohije, kao i Prištinu i Gračanicu.\nObilne padavine i nevreme, najteže posledice u Gnjilanu https://t.co/sXaKNxwW0a\n— Kosovo Online (@KosovoOnline) July 18, 2021


CBBiH pušta u produkcijski rad novi servis vezano za JRR poslovnih subjekata u BiH\nU cilju kontinuiranog unapređenja usluga koje doprinose stvaranju dodatne vrijednosti za bh. tržište, te jačanja finansijske stabilnosti u Bosni i Hercegovini, Centralna banka Bosne i Hercegovine (CBBiH) 28.03.2022. godine pušta u produkcijski rad novi servis preko kojeg sva fizička i pravna lica mogu besplatno dobiti informacije o računima poslovnih subjekata u BiH, a koji su sadržani u Jedinstvenom registru računa poslovnih subjekata u BiH u formi informativnog izvještaja.\nInformativni izvještaj je u read only formatu, bez mogućnosti mijenjanja podataka sadržanih u izvještaju i bez mogućnosti štampanja izvještaja i isti se ne može koristiti kao dokaz u pravnom prometu.\nPretraživanje je moguće vršiti preko: www.cbbh.ba\nCBBiH će i dalje biti usmjerena na aktivnosti prepoznavanja i zadovoljavanja potreba bh. tržišta te ispunjavanja svih zakonom definisanih obaveza.


Nacionalna služba za zapošljavanje - Vesti - Nove šanse za nezaposlene u 2019. godini\t\nBeograd | Vest, datum objave: 2. април 2019.\nProjektom EU podrška Nacionalnoj službi za zapošljavanje i u ovoj godini nastavljeno je sa unapređivanjem mera za smanjenje nezaposlenosti. Projektom su obuhvaćene četiri mere politike zapošljavanja, čija primena treba da doprinese usklađivanju ponude i potražnje na tržištu rada.\nTokom prethodne godine objavljena su tri javna poziva za učešće u programima u okviru projekta:\n1) Obuke na zahtev poslodav(a)ca,\n2) Subvencije za otvaranje novih radnih mesta,\n3) Subvencije za samozapošljavanje.\nNajveće interesovanje korisnici mera su pokazali za program subvencije za samozapošljavanje, u okviru kojeg je tokom 2018. godine podneto preko 1.000 zahteva, a potpisana 752 ugovora.\nPoslodavci su bili najviše zainteresovani za program subvencije za otvaranje novih radnih mesta, pa je u okviru tog javnog poziva stigao 1.021 zahtev, a posao dobilo 953 lica iz kategorije teže zapošljivih.\nKroz program obuke na zahtev poslodavca, nove veštine koje su usklađene sa potrebama poslodavaca steklo je 191 nezaposleno lice.\nMera koja je veoma uspešno sprovedena u okviru prethodnog direktnog granta, koji je NSZ dobila kao podršku Evropske unije smanjenju nezaposlenosti, jeste program obuka za tržište rada. Kako je uspešno sprovedena, podrška će biti nastavljena i ove godine u okviru novog projekta. Planirano je da u taj program bude uključeno najmanje 175 nezaposlenih sa evidencije koji će proći kroz obuku za zavarivače.\nRadi uspešnije realizacije projekta, a u svrhu ispunjavanja postavljenih ciljeva, početkom aprila ove godine ponovo su objavljena dva javna poziva:\n- Obuka na zahtev poslodavca za još 400 nezaposlenih i\n- Subvencije za otvaranje novih radnih mesta za još 600 nezaposlenih.


Poseta delegacije CPN povodom izgradnje Parka nauke\nCentar za stručno usavršavanje Kruševac 17.04.2019. godine posetili su gosti iz Centra za promociju nauke koju su činili direktor dr Marko Krstić i rukovodilac Sektora za programske aktivnosti CPNa dr Tanja Adnađević.\nPovod posete je izgradnja Parka nauke u Kruševcu i dogovor o realizaciji programskih aktivnosti Naučnog kluba pri CSU Kruševac u saradnji sa CPN-om u narednom periodu.\nNakon posete Centru, gosti su otišli u kabinet gradonačelnika na prijem, kako bi se dogovorili dalјi koraci za planiranu izgradnju Parka nauke i obišla predviđena lokacija za izgradnju Parka na Bagdali.\nPark nauke će biti javna zelena površina koja će sve svoje sadržaje-naučne eksponate, učiniti dostupnim za javnost i omogućiti nastavnicima da časove prirodnih nauka drže na zanimlјiv i kreativan način, dok će se učenici kroz praktične zadatke i demonstraciju upoznavati sa prirodnim pojavama. Ovaj prostor za učenje biće dostupan i svim zainteresovanim građanima koji kroz igru mogu da usvajaju nova znanja.


Nemački automobilski giganti pod istragom - Bizlife.rs\n22:11 Brisel, 18.09.2018.\nEvropska komisija je saopštila da trenutno istražuje da li su se ove kompanije dogovorile da se ne takmiče u razvoju sistema i tehnologija kojima se smanjuje emisija štetnih gasova, te da to, ukoliko se dokaže da je tačno, znači da je kupcima uskraćena mogućnost da kupe automobile koji manje zagađuju okolinu.\nOve firme su i ranije bile predmet istrage Evropske komisije.\nIstraga se zasniva na informacijama da su se ove kompanije, uključujući i Audi i Porše u vlasništvu Folksvagena, sastale da razgovaraju o upotrebi tehnologija za ograničavanje emisije.\nDve vrste sistema za kontrolu su pod istragom: selektivni katalitički redukcioni sistemi koji smanjuju emisiju oksida azota iz dizel motora i takozvani “Oto” filteri koji smanjuju emisiju iz benzinskih motora.\nSve tri kompanije su izdale saopštenja u kojima se tvrdi da u potpunosti sarađuju sa Komisijom i da ne žele dalje da komentarišu proceduru.\nautomobil auto industrija istraga folksvagen dajmler gasovi


Potpredsednica Sedlar na obeležavanju Dana opštine Beočin - Skupština Autonomne Pokrajine Vojvodine\n16. 10. 2018.Potpredsednica Sedlar na obeležavanju Dana opštine Beočin\nNovi Sad/Beočin, 16. oktobar - Potpredsednica Skupštine Autonomne pokrajine Vojvodine Snežana Sedlar, prisustvovala je svečanoj sednici Skupštine opštine Beočin, koja je održana povodom obeležavanja Dana te opštine. Sednica je tradicionalno održana u Domu kulture u Beočinu, u prisustvu čelnika opštine, odbornika lokalnog parlamenta, predstavnika pokrajinskih organa, gostiju iz bratskih opština Ugljevika (Republika Srpska), Batanje ( Republika Mađarska), Herceg Novog, Negotina, kao i u prisusutvu velikog broja građana. Na svečanoj sednici, zaslužnim pojedincima, kolektivima i organizacijama iz Beočina i okoline, uručene su Oktobarske nagrade i opštinska priznanja za ostvarene rezultate i doprinos razvoju Beočina.\nNa sednici su predstavljeni najvažniji projekti, dosadašnji rezultati i planovi u vezi sa razvojem opštine. Predsednik Opštine Mitar Milinković, rekao je da je ponosan što je opština Beočin višenacionalna sredina, u kojoj složno žive pripadnici dvadesetak nacionalnih zajednica i gde vladaju međusobna tolerancija, poštovanje i uvažavanje, zahvaljujući upravo slobodi koju su im podarili preci, pre 74 godine.\nBeočin je ponovo krenuo putem razvoja, napretka i prosperiteta, uprkos skromnom opštinskom budžetu, mnogo je urađeno na planu poboljšanja kvaliteta života građana, rečeno je na svečanosti. Pored svečane sednice, Dan opštine Beočin obeležen je i polaganjem venacana na spomen obeležju zaslužnim narodnim herojima Antifašističke borbe, kao i prigodnim kulturno – umetničkim programom.


Potrebna integracija zapadnog Balkana u Evropsku uniju - Klix.ba\nO BiH ni riječi Potrebna integracija zapadnog Balkana u Evropsku uniju\nO BiH ni riječi\nPotrebna integracija zapadnog Balkana u Evropsku uniju\n2.12.2011. u 09:17\nGrupa poslanika Evropskog parlamenta podržala je preporuke Evropske komisije o narednim koracima u integraciji država zapadnog Balkana u EU i pozvala sve članice Unija da urade isto i da ne žrtvuju budući prosperitet i stabilnost regiona u ime "kratkovidih nacionalnih interesa".\nU saopštenju grupe poslanika navodi se da EU treba da prihvati konstruktivne i kredibilne preporuke Evropske komisije da se potpiše Ugovor o pristupanju EU sa Hrvatskom, otpočnu progovori sa Crnom Gorom i Makedonijom, odobri status kandidata Srbiji i počne vizni dijalog sa Kosovom.\nPoslije strategije o proširenju i izvještaja o napretku, članovi Evropskog parlamenta zaduženi za odnose sa državama zapadnog Balkana zalažu se da posle Ugovora o pristupanju Hrvatske EU, jasna poruka treba da bude upućena i drugim državama zapadnog Balkana.\n"U vrijeme krize, prednost je gledati naprijed. Ne bi bilo mudro zamrznuti proces proširenja nakon potpisivanja Ugovora sa Hrvatskom, jer bi to ugrozilo kredibilitet Unije i ugrozilo stabilnost u jugoistočnoj Evropi", navodi se u saopštenju.\nGrupa od osam poslanika Evropskog parlamenta smatra da EU sada treba da pošalje jasnu i snažnu poruku regionu, koja odgovara očekivanjima država na zapadnom Balkanu.\n"Uvjereni smo da preporuke Komisije za BJR Makedoniju, Crnu Goru, Srbiju i Kosovo opravdavaju dalje institucionalne korake. To znači počinjanje pregovora o članstvu, odobravanje statusa kandidata ili početak viznog dijaloga", navodi se u saopštenju.\nSaopštenje su potpisali Gunnar Hökmark, Eduard Kukan, Viktor Boštinaru, Jelko Kacin, Richard Hewitt, Doris Pack, Hanes Svoboda i Charles Tanok.


ďťż Atrocitások és jogsértések a délvidéki magyarok ellen - Manjine se oseĂŚaju ugroÂženo\nManjine se oseĂŚaju ugroÂženo\nVajdaság Ma, 27. decembar 2005.\nPo mišljenju policije u Tordi nije bilo provokacija na etniÄkoj bazi\nŠandor SiÄ (SzĹącs Sándor), vlasnik diskoteke: manjine se oseÄaju ugroĹženo\nTo da su na badnje veÄe u banatskom selu Torda grupa omladine u diskoteci zahtevali srpsku muziku, po mišljenju policije nije bila provokacija na etniÄkoj bazi. Ĺ˝itištanska i zrenjaninska policija je opravdala, da je policija te veÄeri intervenisala u diskoteci Eagle u Tordi, ali u zvaniÄnim saopštenjima se ne pominje da su provokacije bile protivmanjinske, odnosno na nacionalistiÄkoj (etniÄkoj) bazi.\nŠandor SiÄ (SzĹącs Sándor), vlasnik diskoteke je danas za agenciju Beta izjavio, da su sedmorica momaka iz susednog sela Äestereg na badnje veÄe ušli u diskoteku, i umesto inostrane ili maÄarske muzike zatraĹžili (zahtevali) srpsku muziku, u meÄuvremenu derajuÄi se: „Ovo je Srbija!!”\nVlasnikova Ĺžena je pozvala policiju, na šta su momci napustili diskoteku, i nastavili dranje ispred katoliÄke crkve u centru sela: „Srbija, Srbija!!” SiÄ je ispriÄao da se omladina prošle godine dva puta potukla, ali da policija ni onda incident nije smatrala kao pokušaj prvokacije na nacionalistiÄkoj bazi. Izjavio je još i sledeÄe: „U selima opštine Ĺ˝itište, gde Ĺžive maÄari, slovaci, rumuni, i tamo doseljeni bosanci i liÄani, manjine se oseÄaju ugroĹženo”.


Mogu se u potpunosti prelepljivati folijom za vozila, čime se dobija zaštita osnovne boje, ili se na njih lepiti stikeri i nalepnice, zarad dobijanja dekorativnog izgleda.\nŠtampa na četvorotočkašima radi se na način da može da izdrži sve vremenske prilike i uslove, obilazak različitih lokacija na koje ne može da se priđe drugim prevoznim sredstvima.\nMoraju da izdrže zahtevne staze i puteve, vožnje po snegu, blatu, prašini, rupama, bregovima, planinama, napuštenim stazama i šumskim putevima, kamenolomima, prelaženje preko potoka, neravnih terena, i drugih raznih prepreka.\nKvalitetan izgled grafike i njena montaža, osim što će promeniti izgled vozila, upotpuniće adrenalin i nezaboravne trenutke, a u čemu vam pomaže naš tim dizajnera i montažera.\nAvantura na četvorotočkašima mora se osetiti, a jedan od zahteva jeste da folija sa štampom izdrži sve potrebne uslove, jer dosledni smo u tome da iskustvo koje se ne zaboravlja — upotpunjeno je kvalitetnim brendiranjem četvorotočkaša.\nCena brendiranja četvorotočkaša čini odličan odnos sa kvalitetom, uslovljena je zahtevima upita, u vezi sa kojim su vam naši saradnici na raspolaganju i odgovaraju u potrebnom roku.


Vujošević: Očekuje nas drugačija utakmica\n08.06.2015 · 14:23\nVeć u utorak, 9. juna Partizan NIS ima prvu meč loptu za prolazak u finale domaćeg šampionata.Duško Vujošević je optimista pred naredni duel sa timom iz Valjeva.\n- Uspešno smo otpočeli polufinalnu seriju. Značajno je da smo osim rezultata odigrali i jednu veoma dobru utakmicu. Pre svega sam zadovoljan pristupom i odnosom igrača prema svim onim zadacima koje smo postavili pred samu utakmicu ispred ekipe -zadovoljno je konstatovao trener srpskog šampiona i potom nastavio:\n- Metalac je pokazao i u Beogradu da poseduje i jedan dobar nivo kvaliteta, ali iz svih razloga koje sam naveo vezano za našu igru, oni naprosto nisu mogli u punoj meri da pokažu potencijal koji ih je doveo do trećeg mesta u domaćem šampionatu.\nTim Partizana je spreman za novi okršaj sa Metalcem, sikusni strateg veruje u svoju ekipu i ističe da će druga utakmica polufinalne serije biti drugačija nego prvi meč:\n- Mi smo već zaboravili taj meč, koji je odigran u nedelju, iz prostog razloga jer nas već sutra čeka novi i želimo da se ponašamo kao da je to prvi u seriji, a nadamo se i poslednji u ovom polufinalu.\nZnamo da će to biti sasvim drugačija utakmica, iz jednostavnog razloga jer je Metalac ekipa koja pokazuje drugačiji nivo pristupa i reakcije kada igra na domaćem parketu. Nošeni frenetičnim navijanjem publike, nastoje da izvuku maksimum iz svakog igrača, ta ekipa se sasvim drugačije ponaša igrajući na domaćem terenu.\nBilo bi od velikog značaja da zabeležimo sutra pobedu i da praktično iz dvokoraka prođemo u finale.\nVerujem da naš tim ima kvalitet i da je sposoban da upravo to uradi sutra. Očekujemo da pružimo još bolju partiju nego u Beogradu - zaključio je Vujošević.\nUtakmica u Valjevu je zakazana za utorak, 9. juna sa početkom u 18 časova, a direktan prenos meča je na kanalu RTS.


Kroz projektno finansiranje opština Bojnik ove godine ulaže u Agrobiznis zonu i kulturu - Dnevnik Juga\nPočetna / Opštine / Bojnik / Kroz projektno finansiranje opština Bojnik ove godine ulaže u Agrobiznis zonu i kulturu\nDnevnik Juga 28/05/2020\tBojnik, DRUŠTVO, KULTURA Ostavi komentar\nProjektni tim opštine Bojnik angažovan je na izradi tenderske dokumentacije za mnoge nove projekte koji će biti realizovani tokom ove godine.\nJedan od njih je projekat koji je odobren od Ministarstva privrede u iznosu od 27 miliona dinara.\nKako ističe predsednik opštine Nebojša Nenadović ovaj program podrazumeva odvođenja kišne i fekalne kanalizacije od Agrobiznis zone do kolektora, a kasnije i do reke čime će se zaokružiti ciklus opremanja Agobiznis zone.\nDrugi bitan projekat biće realizovan u okviru programa ,,Gradovi u fokusu” koji podrazumeva unapređenje kulture.\nKako kaže Nenadović za ovaj program opredeljeno je 7 miliona dinara, a sredstva su namenjena dogradnji Doma kulture.\nNenadović zaključuje da lokalno riukovodstvo čini sve da Bojnik postane što razvijeniji, kako u ekonomskom, tako i u kulturnom smislu.\nOn dodaje da svakako akcenat treba staviti i na razvoj seoskog turuzma koji će oživeti potpunom adaptacijom puta preko Radan planine koji će povezati Jablanički i Toplički okrug.\nPrethodni Danas počinje zakazivanje termina za upis prvaka\nSledeći Stroge procedure u postupku usvojenja dece


Francuska i rat na Kosovu*\nKada je 24. marta NATO zapoceo prve udare protiv Srbije, to je bilo iznenadjenje za Francuze koji su pridavali mali znacaj pregovorima u Rambujeu i koji vecinom nisu ni znali da na Balkanu postoji pokrajina koja se zove Kosovo. Samo jedan mali deo njih, koji je vec bio angazovan u prethodnim etapama rata u bivsoj Jugoslaviji, shvatao je da se tu sada ne radi ni o cemu drugom vec o jednoj novoj etapi u konfliktu koji nije zapoceo 1999. vec 1991. godine. Ipak je bila u pitanju odlucujuca etapa jer je prvi put doslo do prekida u onim nastojanjima koja su isla za tim da se jos priceka ili da se pokaze jos razumevanja u odnosu prema Milosevicu, ali je sada podvucena cvrstina u stavu SAD i njihovih evropskih saveznika.\nRascep koji je delio intelektualce i politicare Francuske bio je nastavak onog rascepa, svojim vecim delom, koji se vec bio manifestovao u prethodnim fazama rata u bivsoj Jugoslaviji. No, te su podele sada bile naglasenije angazovanjem NATO-a i vodecom ulogom koju su prihvatile SAD u vodjenju ratnih operacija.\nJedna geopolitika nasledjena iz XIX veka\nNa jednom polu vidimo pristalice tradicionalnog francusko-srpskog prijateljstva, koji su bili veoma uticajni na Ke d’Orseju i u okolini predsednika Fransoa Miterana, u pocetku konflikta i tokom rata u Bosni. Prema njihovom misljenju, sustinski razlog nevolja bivse Jugoslavije proistice iz razuzdanosti nacionalizama, koja je usledila nakon pada Berlinskog zida i kraja komunizma. Nemacka je bila, gledano tako, zemlja najodgovornija za ubrzani tok dogadjaja, svojim prevremenim priznanjem nezavisnosti Hrvatske i Slovenije, sto je oznacilo i pocetak krize. Ovakva se analiza temelji na trima principima – u duhu geopolitike koja je nasledjena iz XIX veka – Nemacka bi bila vekovni neprijatelj Francuske, pa se shodno tome zagovara savez u suprotnom smislu – sa Srbijom i Rusijom posebno. Izgleda da secanja na Drugi svetski rat pogoduju jednom takvom vidjenju stvari.\nPokatkad, u govorima nekih politicara nazire se i jedna druga komponenta – ona koja Srbiju vidi kao poslednju tvrdjavu hriscanskoga Zapada u sudaru sa Turcima juce, ili sa – gledano sire – muslimanskim svetom nasih dana. Prema drugom principu, zagovara se potreba jake Drzave koja bi osigurala regionalnu stabilnost – na Balkanu i drugde, na primer na Bliskom istoku. Dakle, najsnaznija drzava, a istovremeno i najmanje demokratska, u principu treba da uziva podrsku Francuske. Prema trecem principu, etnicki nacionalizmi su istovremeno nesto dostojno prezrenja, i svi su isti, ali bi nacija–drzava bila okvir i to privilegovani okvir za stvaranje politicko-teritorijalnog jedinstva. Pribegavanje etnickom ciscenju u cilju stvaranja homogenih nacija biva na neki nacin blisko sa drugim pomeranjem stanovnistva koje istorija poznaje, pa se prema tome ono moze razumeti, iako bi, medjutim, moralo biti osudjeno s tacke gledista ljudskih prava.\nNakon 24. marta jedno veoma duboko antiamericko raspolozenje svrstava pristalice ovog stava medju najvatrenije protivnike akcije NATO i predstavlja cement koji vezuje za prvu grupu druge elemente koji vecinom dolaze iz leve internacionalisticke i pacifisticke tradicije. Tome treba dodati pokatkad kod nekih prisutan nostalgican ton u odnosu na komunizam, u njegovom »samoupravnom« jugoslovenskom obliku. Pristalice–sledbenici ovakve pozicije pokrivaju dosta sirok spektar, od ekstremne desnice koja se sasvim lepo poznaje u autoritarnom i ekskluzivnom Milosevicevom nacionalizmu, do krugova bliskih MDC Jean-Pierre Chevénemanta, uzimajuci tu i pokret Charlesa Pasqua i Marie-France Garaud, te jos i licnosti medju kakve spada Jean-Francois Kahn. Njihov se stav koleba izmedju jedne vise ili manje otvorene podrske Milosevicevoj Srbiji i podjednake udaljenosti izmedju agresora i zrtava.\nJedna druga vrsta osecanja stvari, drugacije od prethodnog, dosla je do izrazaja sa zapocinjanjem udara – ono je u biti pacifisticko, ono izaziva buru u brojnim katolickim krugovima, ali i u levicarskim te desnicarskim sredinama. Ono stavlja u prvi plan stav da bi udari mogli da dovedu do etnickog ciscenja Kosovara ili da bi barem mogli da ih ubrzaju. Ono zdruzuje, dakle, ljudske emocije pred sudbinom koja je zadesila Kosovare i odbacivanje, i to energicno, Milosevicevog rezima sa jednim lajtmotivom – jedino resenje je prestanak bombardovanja i pristupanje pregovorima bez prethodnih uslova. Ovakav stav polazi od toga da se mogu pomiriti moralne prednosti saosecanja sa zrtvama i prednosti kakve donosi neintervencija. Jedan skromniji stav demokratija bi po tom stavu oslabio Milosevica i omeksao njegovo kameno srce. Ocevidno je da ovakav stav ne moze ni za trenutak da izdrzi jednu cak i povrsnu analizu zapocinjanja konflikta, strategije njegovih aktera, na prvom mestu Srba koji su neprekidno jasno i glasno ponavljali svoje odbijanje i odbacivanje pregovora i isticali svoje stvarne ratne ciljeve – istrebljenje Albanaca sa Kosova, a Srbi su izmedju ostalog imali vremena, tokom deset prethodnih godina, da ponude primer koji bi posvedocio da oni vode racuna o strpljenju u pregovorima zapadnih sila.\nU stvari, jednostavno se zaboravlja da su pregovori u Rambujeu bili potrajali preko granice razumnog i da su zapravo omogucili Srbima da sakupe potrebne snage radi pripremanja ofanzive koju su i zapoceli 24. marta.\nSavez protiv totalitarne vlasti\nTreca je pozicija onih koji su nakon pocetka za neke, nakon rata u Bosni za druge, podvlacili znacaj za Evropu i za vrednosti koja ona kaze da brani, tih dogadjaja u bivsoj Jugoslaviji. Oni nisu samo utvrdili da je Milosevicev rezim jedna neototalitarna vlast, cija se opasnost moze porediti sa opasnoscu dvaju totalitarizama koji su okrvavili ovaj vek, nacizma i staljinizma, vec su dokazali da izmedju tog totalitarizma i dvaju prethodnih postoji manje-vise jasna srodnost sa njima – Drzava guta drustvo i rasizam koji se manje-vise otvoreno istice. Oni su otvoreno priznali da je Miloseviceva vlast od pocetka bila odgovorna za zapocinjanje konflikta, za razaranje jugoslovenske federacije i to najpre na Kosovu, te potom svojim odbijanjem da Hrvatskoj prizna pravo na predsednika predsednistva, koje je bilo njeno pravo po redu. I oni su – pristalice te pozicije – obelodanili genocidni karakter »etnickog ciscenja« kakvo su praktikovale srpske milicije i srpske oruzane snage u Hrvatskoj, u Bosni i sada na Kosovu. Oni su najzad snazno udarali tokom tih godina na politiku iscekivanja evropskih zemalja, kao i SAD, kojima, medjutim, dugujemo Dejtonske sporazume ma koliko oni bili nezadovoljavajuci. Oni su, dakle, nuzno morali da podrze princip intervencije, iako su mnogi medju njima izrazavali rezerve u pogledu njenog vida, posebno u vezi sa odsustvom intervencije na kopnu koja je jedino mogla da stvarno zastiti civilno stanovnistvo na Kosovu. Na toj se poziciji nalaze ubedjeni internacionalisti koji nastoje da ucine kraj jednoj vlasti koja svoj nacionalizam hoce da nametne oruzanom silom, kao i oni koji, nasuprot tome, misle da je pravo na naciju–drzavu, pravo koje usvajaju svi narodi, pod uslovom da manjine takodje imaju svoja prava i da to vazi posebno za »male nacije«. Neki misle da Evropa, cak i u jednom savezu gde je njena vojna tezina slaba, ima tezinu jedne realne politicke snage u koaliciji i da ova intervencija moze biti katalizator u nastanku evropske odbrane, dok drugi, koji su vecma pesimisti, strahuju da je pozivanje NATO-a priznanje evropske nemoci. Ali, bez obzira na te razlike, oni prihvataju u sustini isto glediste – svest o zlocinima proslosti, posebno o genocidu protiv Jevreja, koji je pocinio nacizam, ne oslobadja nas prava da zauzimamo stav prema savremenim zlocinima vec naprotiv – ta nam svest namece jednu uzvisenu obavezu. Tu prepoznajemo pristalice – kojih uvek ima – onih koji su odnedavno ubedjeni u potrebu borbe protiv totalitarizma, koji smatraju da suceljenje izmedju totalitarizma i demokratije nije nestalo s padom Berlinskog zida, koji vide da se glavna borba sastoji u tome. Na kraju XX veka oni smatraju da »mi ne mozemo reci da nismo znali«. Iako im vecina u krugu francuskog javnog mnenja izgleda daje za pravo, uzdrzanost jednog dobrog broja politicara i intelektualaca, odnosno neprijateljski stav u odnosu na takvo glediste, pokazuju da mehanizmi zaslepljivanja i nepriznavanja cinjenica imaju pred sobom jos mnogo lepih dana.\nDirektor casopisa Esprit\n*) Iz: Les idées en mouvement, Pariz, jun 1999, preveo sa francuskog M. Dj.


Svetsko Prvenstvo U Sportskom Ribolovu\nHome AP Vojvodina Svetsko prvenstvo u sportskom ribolovu\nGradonačelnik Sombora Antonio Ratković organizovao je danas prijem za predstavnike Udruženja sportskih ribolovaca „Magic fish“, povodom predstojećeg nadmetanja na Svetskom prvenstvu u sportskom ribolovu.\nDva Somborca, uz podršku grada, imaće priliku da u mađarskom Solnoku predstavljaju Srbiju na Svetskom prvenstvu u disciplini lov ribe udicom na plovak. U kategoriji kadeta do 15 godina status reprezentativca ostvario je Nebojša Šarčanski, dok je u kategoriji juniora do 20 godina status reprezentativca ostvario Vasilije Milošević.\nOba takmičara izborila su se za ulazak u reprezentaciju vrhunskim rezultatima na prethodno održanim Državnim prvenstvima.\nTakmičenja se održava od 1. do 8. avgusta 2021. godine\nPrevious articlePokrajina finansira izgradnju teretane na otvorenom u Sremskim Karlovcima\nNext articleMinistarka privrede posetila Sombor


Kompanija P&G ujedinila snage sa Crvenim krstom Srbije za pomoc stanovništvu – Tračara\npiše Tracara.com 07. 05. 2020., 10:01\n“Danas se suočavamo sa izazovima koji ne pogađaju samo poslovno tržište, već i naše komšije i našu zajednicu. Drugim rečima, svaki aspekt našeg života. Ujedinjeni, P&G i Crveni krst Srbije čine iskorak kao sila dobrote u službi zajednice. Briga o onima kojima je pomoć potrebna je naš prioritet” izjavio je Antoan Brun, potpredsednik kompanije P&G za Jugoistočnu Evropu .\n„U ovako složenim i teškim vremenima postoje društveno odgovorne kompanije koje razumeju da je solidarnost i humanost osnova opstanka svakog pojedinca i društva u celini. Zahvaljujemo kompaniji Procter & Gamble što je i ovoga puta pomogla socijalno najugroženijim porodicama tokom pandemije virusa COVID-19. Dobrota pokazana danas pruža nadu da se svaka prepreka može lakše savladati, ako smo solidarni i ujedinjeni u humanosti. To volonteri i zaposleni Crvenog krsta Srbije pokazuju svakoga dana pružajući pomoć građanima, a društveno odgovorne kompanije nam pomažu da svakodnevne izazove uspešno savladamo“, izjavio je predsednik Crvenog krsta Srbije prof. dr Dragan Radovanović.\nInicijativa kompanije u Srbiji predstavlja deo njenih aktivnosti na evropskom i globalnom nivou koje su već u toku.\nOd izbijanja pandemije, P&G sa dugogodišnjim partnerskim organizacijama radi na iznalaženju najboljih načina da pruži pomoć svima koji su ugroženi ovom globalnom opasnošću. Kompanija Procter & Gamble je 27. marta 2020. godine najavila donacije ukupne vrednosti 15 miliona dolara u proizvodima za domaćinstvo, zdravstvenim uslugama i sredstvima za dezinfekciju za radnike u prvim redovima, kao i za ugrožene porodice.\nKao deo ove podrške, P&G Europe najavila je donaciju u iznosu od million dolara Međunarodnom pokretu Crvenog krsta i Crvenog polumeseca sa ciljem obezbeđivanja zdravstvene zaštite, medicinske opreme i higijenske edukacije ugroženim pojedincima širom Evrope.\nNe možemo da predvidimo kada i kako će se ova kriza završiti, ali smo odlučni u tome da budemo deo njenog prevazilaženja. Kako bismo dali svoj doprinos u ovom neizvesnom vremenu, mobilisali smo sve raspoložive kapacitete kompanije P&G i naših partnera i uvek ćemo biti tu za naše zaposlene, naše potrošače i zajednice u kojima poslujemo.\nPrethodna vest Tek su saopštili da čekaju dete: Pevač i manekenka se venčali u tajnosti?\nNaredna vest Srpska voditeljka prijavila bivšeg supruga zbog nasilja u porodici


U vreme pandemije korona virusa milioni rade od kuće\nMilioni ljudi širom sveta zbog pandemije korona virusa počinju da rade od kuće suočavajući se s novim izazovima poput opterećenja interneta, ali i osećanjem usamljenosti, dok bi ova privremena mera mogla dovesti do trajnih promena kako ljudi rade, pošto bi mnogi mogli da se pitaju zašto uopšte da odlaze u kancelarije kada mogu obavljati posao u svom domu, pišu svetski mediji.\nPut do trajne promene?\nCovid-19 bi trajno mogao da promeni način rada pošto se kompanije primorane da omoguće rad na daljinu zbog pandemije mogu suočiti sa zaposlenima koji neće želeti da se vrate u kancelarije kada se ukinu ograničenja, piše Gardijan (The Guardian).\nNagli porast rada od kuće donosi probleme kao i mogućnosti, ocenjuje britanski list. S jedne stane, pojedine tehnološke kompanije sada besplatno nude svoja softverska oruđa u nadi da će ljudi koji ih koriste u vreme krize nastaviti da ih upotrebljavaju kada se ona završi. S druge, neki sistemi su već na ivici pucanja. Na primer, korporativne mreže koje nisu osmišljene da većina veza ide preko virtualnih privatnih mreža (VPN) pokazuju neobične smetnje.\nMeđutim, sve više deluje da se situacije neće vratiti na staro, ističe Gardijan i ukazuje da se mnogi radnici koje su kompanije poslale da rade od kuće već pitaju zašto su uopšte morali da idu u kancelarije. Velike tehnološke firme, poput Amazona, LinkedIna, Majkrosofta (Microsoft), Gugla (Google) i Tvitera (Twitter) su se prve okrenule radu na daljinu, oslanjajući se na već postojeću infrastrukturu, ali i, kako navodi list, na činjenicu da većina posla zasnovanog na znanju može da se obavlja na daljinu.\nDirektor Vordpresa (WordPress) Met Mulenveg (Matt Mullenweg), kaže da će milioni imati priliku da iskuse dane bez dugih vožnji javnim prevozom ili krutih pravila da ne mogu da ostanu kod kuće kad je neko od članova porodice bolestan. "Ovo bi mogla biti šansa za veliko resetovanje u smislu kako radimo", rekao je on.\nIpak, bez obzira na tehnologiju, rad od kuće nije za svakoga, ocenjuje Gardijan i citira jednog zaposlenog u tehnološkoj kompaniji koji kaže i da je ranije u potpunosti radio na daljinu, ali da "dođe trenutak kada čak i introvertni žele da vide drugo ljudsko biće".\nVideo konferencija – novo mesto okupljanja\nU udobnosti svojih kuća – s kauča, fotelja, kreveta i kuhinjskih stolova – ljudi širom SAD, zbog korona virusa, koriste video četove i konferencije umesto sastanka i časova, ukazuje američki list, dodajući da mere socijalnog distanciranja koje treba da čuvaju zdravlje od kontakta s drugim ljudima, stvaraju i potrebu za virtuelnim povezivanjem.\nS milionima ljudi koji rade i uče od kuće zbog širenje korona virusa, internet mreže biće na testu usled jedne o najveće promene ponašanja ljudi, ocenjuje Njujork tajms (The New York Times).\nInternet provajderi za kompanije i škole imaju posebne pakete s mogućnošću većeg protoka podataka, a s druge strane kućne mreže mogu biti manje pouzdane, ukazuje njujorški list. Mnogi ljudi imaju mnogo manji kapacitet nego na radnim mestu a kada se više ljudi priključi na jednu Wi-Fi mrežu za video konferenciji i striming filmova, to može izazvati zastoj i usporavanje.\nSaveti za rad od kuće – "tretirajte to kao pravi posao"\nS druge strane, to što zaposleni mogu raditi u pidžamama, ne znači da to i treba da rade. "Istuširajte se i obucite. Tretirajte to kao pravi posao", kaže Larson. Takođe, kako navodi BBC, ako u kući ne postoji radno mesto, treba stvoriti prostor posvećen isključivo poslu. Umesto ležanja u krevetu, treba sesti za stolicu, kao u kancelariji, što šalje poruku ostalim ukućanima da je reč o poslu. "Napravite granice unutar vašeg doma tako da članovi porodice razumeju", kaže profesorka psihologije s Univerziteta Džordžija Kristen Šokli (Shockley).


Posmatračka misija Vijeća Evrope u Vladi FBiH - Klix.ba\n23.5.2006. u 20:00\nPremijer Federacije BiH Ahmet Hadžipašić s ministrima Zijadom Pašićem, Borjanom Krišto i Mevludinom Halilovićem susreo se danas u Sarajevu s članovima Posmatračke misije Vijeća Evrope koju predvodi Jean-Lous Laurens, direktor za strategijska planiranja, saopćeno je iz Vladinog ureda za informiranje.\nRazgovarano je o izvršavanju postprijemnih obaveza BiH prema Vijeću Evrope u skladu s konkretnim obavezama pojedinih ministarstava u Federalnoj vladi.\nHadžipašić je konstatirao napredak u nekim oblastima, kao što su saradnja s Haškim tribunalom, ljudska prava i vladavina zakona, reintegracija institucije ombudsmena ili reforma odbrane, ali i dodao da se i dalje sporo implementiraju već donesena zakonska rješenja u nekim oblastima. I ovaj put posebno su naglašeni problemi u obrazovanju vezani za segregaciju u školama izraženi u postojanju dviju škola pod jednim krovom.\nMinistar Zijad Pašić izjavio je da je ovaj problem u Zeničko-dobojskom kantonu uglavnom riješen, ali i dalje prisutan u Hercegovačko-neretvanskom i Srednjobosanskom kantonu.\nIzrazio je nadu da će u narednom periodu konačno biti donesen jedinstveni državni zakon o visokom obrazovanju na koji se predugo čeka.\nMinistar Halilović upoznao je članove Vijeća Evrope s aktivnostima na reformi policijskih struktura u BiH koja mora ispoštovati tri ključna evropska principa.\nMinistrica Krišto naglasila je da prijenos institucije ombudsmena na državni nivo treba završiti do kraja godine i da je saradnja s Uredom Vijeća Evrope u BiH bila dobra i konstruktivna, saopćeno je.


Nemačka: „Severni tok 2“ za sada ne ispunjava zahteve EU - 10.01.2022, Sputnik Srbija\nNemačka: „Severni tok 2“ za sada ne ispunjava zahteve EU\nMinistarka spoljnih poslova Nemačke Analena Berbok tvrdi da projekat izgradnje gasovoda „Severni tok 2“ za sada ne ispunjava zahteve EU i to je, po njenim rečima... 10.01.2022, Sputnik Srbija\n„Naša savezna vlada je jasno ukazala u koalicionom sporazumu da energetski projekti u Nemačkoj moraju da budu u skladu sa evropskim zahtevima, što se odnosi i na ‘Severni tok 2’. Međutim, trenutno nije takva situacija i sertifikacija je zaustavljena“, tvrdila je ministarka spoljnih poslova Nemačke u intervjuu italijanskom listu „La stampa“.Prema njenom mišljenju pitanje puštanja u rad Severnog toka 2 ima geopolitički karakter. Ministarka je potvrdila da aktuelna nemačka vlada podržava pristup koji je utvrđen zajedničkom deklaracijom sa SAD, u skladu sa kojom će „prema Rusiji, u saradnji sa evropskim partnerima, biti uvedene efikasne i oštre mere u slučaju da Moskva koristi energetiku kao oružje ili u slučaju bilo kakvih agresivnih akcija u Ukrajini“.Berbok smatra da politička odgovornost podrazumeva da se svima u Evropi obezbedi struja i grejanje, bez obzira na nivo prihoda. Ona smatra da je potrebno da se ojača evropska energetska nezavisnost.Sertifikacija gasovodaIzgradnja gasovoda „Severni tok 2“ je u potpunosti završena 10. septembra 2021. godine. Prvobitno je planirano da bude završena do kraja 2019. godine, ali je izgradnja kasnila zbog američkih sankcija.Kako bi gasovod bio pušten u rad potrebno je da kompanija „Nord strim 2 AG“ dobije registraciju nezavisnog transportnog operatera. Nemačka Savezna mrežna agencija je 16. novembra privremeno suspendovala sertifikaciju „Severnog toka 2“, jer operater gasovoda, „Gaspromova“ ćerka-firma, „Severni tok 2 AG“ sa sedištem u Švajcarskoj mora da registruje filijalu u Nemačkoj. Dok se to ne učini, proces sertifikacije će biti zamrznut.\nenergetika, rusija – ekonomija, svet – ekonomija\nMinistarka spoljnih poslova Nemačke Analena Berbok tvrdi da projekat izgradnje gasovoda „Severni tok 2“ za sada ne ispunjava zahteve EU i to je, po njenim rečima, razlog zašto je zaustavljen proces sertifikacije.\n„Naša savezna vlada je jasno ukazala u koalicionom sporazumu da energetski projekti u Nemačkoj moraju da budu u skladu sa evropskim zahtevima, što se odnosi i na ‘Severni tok 2’. Međutim, trenutno nije takva situacija i sertifikacija je zaustavljena“, tvrdila je ministarka spoljnih poslova Nemačke u intervjuu italijanskom listu „La stampa“.\nPrema njenom mišljenju pitanje puštanja u rad Severnog toka 2 ima geopolitički karakter. Ministarka je potvrdila da aktuelna nemačka vlada podržava pristup koji je utvrđen zajedničkom deklaracijom sa SAD, u skladu sa kojom će „prema Rusiji, u saradnji sa evropskim partnerima, biti uvedene efikasne i oštre mere u slučaju da Moskva koristi energetiku kao oružje ili u slučaju bilo kakvih agresivnih akcija u Ukrajini“.\nBerbok smatra da politička odgovornost podrazumeva da se svima u Evropi obezbedi struja i grejanje, bez obzira na nivo prihoda. Ona smatra da je potrebno da se ojača evropska energetska nezavisnost.


Published: Thursday, 29 May 2014 09:46\nEkskluzivna revija britanske dizajnerke Vivienne Westwood održaće se u subotu 31. maja ispred zidina Starog grada u Budvi, sa početkom u 20.30 časova, u organizaciji modne agencije Murano Montenegro, a uz pokroviteljstvo kompanije Boka Group, Turističke organizacije Budve, Opštine Budva i brojnih partnera. Publika i mnoge zvanice iz javnog života će u sklopu modnog događaja sezone u regionu imati priliku da vide aktuelnu kolekciju za proleće/leto 2014. kojom kultna dizajnerka ukazuje na globalne klimatske promene.Naziv revije „Sve je povezano” (Everything is connected) je glavna poruka “Climate Revolution” inicijative, koju je pokrenula Vivienne Westwood, kao veliki pobornik ekološke svesti. U toku večeri biće prezentovano oko 80 ženskih i muških modela, a poseban akcenat u kolekciji je stavljen na pletene odevne kombinacije od finog prediva toplih boja. Većina odevnih komada u sebi sadrži reciklirana stakla od naočara, izrezana u posebnim oblicima i motivima. Za ovu prilku su angažovane manekenke iz Crne Gore, Srbije i Hrvatske, a izgrađena je posebna konstrukcija ispred Starog grada u kojoj će se održati revija. Za potrebe organizacije revije doputovaće ceo kreativni tim iz Londona, a dizajnirane su posebne pozivnice u duhu glavne poruke kolekcije.\nModni spektakl britanske dizajnerke, izgradnja profesionalnog golf terena u zalivu Tivta, kao i prvog crnogorskog ski rizorta na Bjelasici, postavljaju Crnu Goru na mapu najelitnijih destinacija na svetu. Ovim poduhvatima kompanija Boka Group ima za cilj da Crnu Goru učini prvim izborom za najzahtevniju i najglamurozniju svetsku klijentelu. Džon Kenedi, osnivač i izvršni direktor kompanije Boka Group, pokrovitelja ovog modnog spektakla, izjavio je: „Ovim događajem, koji će za sve prisutne biti jedinstveno iskustvo i uživanje u vrhunskom modnom dizajnu, Crna Gora se pozicionira kao najnovija elitna destinacija u Evropi. Boka Group ima jasnu strategiju, čiji je cilj, pre svega, dovođenje prvoklasnih brendova, a zatim i produženje turističke sezone posredstvom kreiranja novih sadržaja na nivou pet zvezdica, kakvi su golf i luksuzni ski rizort. Do sada je igrati golf na pravom profesionalnom terenu bilo nezamislivo na celoj istočnoj obali Jadrana, a uskoro će to biti moguće u zalivu Tivta. Sem toga, skijanje u zimskoj sezoni na Bjelasici će u narednom periodu biti upotpunjeno hotelskim sadržajima, predviđenim u okviru ski rizorta, koji će biti izgrađen po najvišim međunarodnim standardima kada je o luksuzu reč.”\nNakon prošlogodišnje uspešne revije Roberta Kavalija, koja je takođe bila sponzorisana od strane Boka Group, ovom revijom se upotpunjuje turistička ponuda i nastavlja se sa promocijom Crne Gore kao jedne od najprestižnijih svetskih turističkih destinacija.


Uzbuna u Americi: Upad u vazduhoplovnu bazu iz koje danas treba da putuje predsednik - 05.02.2021, Sputnik Srbija\nAmeričke vazduhoplovne snage istražuju slučaj upada u bazu Endruz u saveznoj državi Merilend, u kojoj se nalazi i predsednički avion. 05.02.2021, Sputnik Srbija\nNe verujem još jedna laž kako bi se neko optužio. Upasti i to jedan čovek u bazu sa najvećim mogućim obezbeđenjem. Na naš civilni aerodrom je nemoguće ući i preći 100 m, a ne u vojnu bazu.\nU srpskom jeziku je uobičajen termin ESKADRILA a ne "vazduhoplovno krilo".\n11:53 05.02.2021 (Osveženo: 12:53 05.02.2021)\n© Foto : CPL Roman Gray//USMCAvion američkog predsednika\n5 Februar, 14:22\n5 Februar, 15:07


Selta ne gubi nadu za Evropu, nadigrala Levante\nIzvor: RTS, 01.Maj.2021, 00:06\nFudbaleri Selte savladali su Levante sa 2:0 u prvom meču 34. kola La Lige.\nSelta je sa nova tri boda sakupila ukupno 44 i trenutno je na devetom mestu, sa pet bodova manje od Viljareala koji je na sedmom mestu, između njih je Granada sa 45 bodova. Levante je vezao i četvrti poraz i zauzima 12. poziciju na tabeli sa 38 bodova.\nPosle prvog poluvremena u kome nije bilo golova, Selta je u nastavku posltigla oba gola. Domaćin je poveo u 51. minutu >> Pročitaj celu vest na sajtu RTS << strelac je bio Mendez. Konačan rezultat postavio je Solari u 74.\nU narednom kolu Selta gostuje upravo kod direktnog konkurenta Viljareala, dok Levante gostuje kod Alavesa.\nSelta - Levante 2:0\nElče - Atletiko Madrid\nHueska - Real Sosijedad\nValjadolid - Betis\nViljareal - Getafe\nGranada - Kadiz\nValensija - Barselona\nSevilja - Atletik Bilbao\n1. Atletiko Madrid 73\n2. Real Madrid 71\n3. Barselona 71\n4. Sevilja 70\n5. Sosiejdad 53\n6. Betis 50\n7. Viljareal 49\n8. Selta 45\n9. Granada 42\n12. Levante 38\n13. Kadiz 37\n14. Valensija 36\n15. Hetafe 34\n16. Alaves 31\n17. Elče 30\n18. Valjadolid 29\n19. Ueska 27\nHet-trik Kikea – za nadu Dmitrovićevog Eibara\nIzvor: B92, 01.Maj.2021\nFudbaleri Eibara pobedili su na svom terenu ekipu Alavesa sa 3:0, u meču 34. kola španske Primere...Sva tri gola za domaći tim postigao je Kike u trećem, 50. i 59. minutu meča...Eibaru je ovo prva pobeda u Primeri od 3. januara, kada je pobedio ekipu Granade...Za domaći tim je ceo meč odigrao...\n21:38: Novinari N1 ometani, vređani i gađani jajima na skupu antivakse...\n21:38: Košarkaši Partizana izgubili od Panatinaikosa na turniru u Atin...\n21:37: ĐOKOVIĆ I DODIK „PUSTILI“ GLAS: Najbolji teniser ne zna sam...\nDan pre: 30.Apr.2021\nDan posle: 02.Maj.2021


M. D.\t 31. decembra 2015. 16:00\nAutomobilska kompanija “Fijat Krajsler Automobili” (FCA) saopštila je da će odvojiti svoju filijalu “Ferari” u posebnu kompaniju između 1. i 3. januara 2016, pri čemu će akcionari dobiti jednu akciju “Ferarija” za svakih 10 akcija FCA koje drže.\nMilanska berza je ranije ovog meseca dala “zeleno svetlo” za inicijalnu javnu ponudu (IPO) “Ferarija” 4. januara, prenosi agencija ANSA.\n“Ferari” je u oktobru održao IPO na Volstritu, gde se njegove deonice prodaju za 47.48 dolara. Vrednost proizvođača luksuznih sportskih automobila je po izlasku na američku berzu procenjena na 10,6 milijardi dolara (10 milijardi evra).\nFCA je pre izlaska “Ferarija” na Volstrit držao 90 odsto akcija te kompanije.\nSamsung preuzima Fijat?\nZeleno svetlo Rusije za “Fijat” u maju?\nPredsednik FCA Serđo Markione rekao je akcionarima da je odvajanje “Ferarija” početak novog poglavlja, koje će toj kompaniji omogućiti da unapredi svoj potencijal za budući rast i da prati svoje strategije uz veću finansijsku i poslovnu nezavisnost. Markione je dodao neće biti novih izdvajanja drugih brendova iz grupacije u bliskoj budućnosti.